Mrzim da vežbam!\nViše vam je muka od stalnih priča vaših prijateljica koje se hvale da svaki dan odlaze u teretanu ili obližnji fitnes centar, kako bi oblikovale mišiće i uživale u obilnom znojenju. U trenutku sve biste ih oterali dođavola, jer smatrate da je danas trening čisto\nBečka šnicla sa kornfleksom\n- belo pileće meso (ili teletina, svinjetina)\nDžus nije za debeljuce\nSvi slatki napici, uključujući i voćne sokove kojima naknadno nije pridodat šećer, povećavaju rizik da se debeljuškasta predškolska deca još više ugoje. Ovo su obelodanili istraživači iz Čikaga\nVlakna žitarica protiv dijabetesa\nStručnjaci nemačkog instituta za ishranu iz Potsdama ustanovili su da se visok unos vlaknastih ili balastnih materija iz integralnih žitarica i magnezijuma mogu dovesti u vezu sa smanjenim rizikom obolevanja od dijabetesa tipa 2.\nSrećo, ne preteruj s kafom!\nPrema predanju, jedan etiopski pastir je primetio da su mu koze bile živahnije kada su sa lišćem brstile i zrna kafe, pa ih je i sam probao. Zabrinutost da kafa ipak predstavlja zdravstveni rizik odavno je prisutna.


Prvi junior sveta Miomir Kecmanović uveličao javni čas tenisa "Igraj i oseti pobedu" u Beogradu // Domaća scena // Teniski Savez Srbije\nPrvi junior sveta Miomir Kecmanović uveličao javni čas tenisa "Igraj i oseti pobedu" u Beogradu\nTeniski savez Beograda uprkos lošim vremenskim prilikama koje su obeležile vikend iza nas uspešno je organizovao akciju javni čas tenisa - "Igraj i oseti pobedu" na platou ispred TC Ušće u Beogradu.\nTS Beograda ovom manifestacijom nastavio je da radi na popularizaciji tenisa u našoj zemlji, gde poseban akcenat daje na radu sa najmlađima. Deca koja su uzela učešće u manifestaciji "Igraj i oseti pobedu" imala su priliku da nauče osnovne udarce u „belom sportu“, a treneri TS Beograda i klubova iz naše prestonice ukazali su na važnost sporta u odrastanju i životu uopšte, odgovarali na pitanja znatiželjnih.\nOsmesi i radost igre, pozitivna energija, obeležila je ovaj predivan skup koji je uveličao i prvi junior sveta, najbolji mladi teniser Srbije Miomir Kecmanović (314. na ATP listi profesionalaca) koji je dva sata i po kiši i suncu igrao sa mališanima mini tenis, što je naišlo na veliko oduševljenje i radost dece koja se u koloni smenjivala kako da razmeni par udaraca sa najboljim juniorom sveta, tako i za fotografisanje.\n„Izuzetno mi je drago da sam imao priliku da budem deo ove sjajno organizovane teniske manifestacije, da se družim sa najmlađim teniserima u našoj zemlji i decom koja su tek uzela reket u ruke. Podsetili su me na moje prve korake u tenisu, emocije su proradile, vratio sam se u rano detinjstvo, predivan osećaj. Verujem da će organizacija ovakvih događaja kod nas biti tradicionalna i kad god budem u prilici ja ću se rado odazivati“ – reko je Kecmanović koji je 31. avgusta napunio 18 godina. U 2017. Akcenat je stavio na profi turnire, osvojio tri profi turnira iz fjučers serije, igrao polufinale čelindžera u Meksiku i trenutno je na 314. mestu ATP liste. Naredni turnir za Miomira biće čelindžer u Banja Luci koji počinje 11. septembra 2017.\nJavni čas se vršio po programu ITF-a (Međunarodne teniske Federacije) Play and Stay – tennis 10’s za uzrast do 10 godina (dečaci i devojčice). Svi polaznici manifestacije "Igraj i oseti pobedu" su dobili nagrade.


VAGONE NEĆE ČAK NI ZA STARO GVOŽĐE | Info centrala\nNaslovna Društvo VAGONE NEĆE ČAK NI ZA STARO GVOŽĐE\nVAGONE NEĆE ČAK NI ZA STARO GVOŽĐE\n„Srbija voz“ nije uspeo da se otarasi rashodovanih kompozicija koje trunu na prugama širom države. Uskoro objavljuju novi oglas za prodajum\nSTARI vagoni na železničkim stanicama širom Srbije odneli su na desetine ljudskih života proteklih godina, a pre nekoliko dana na jednom od njih opet je nastradao jedan mladić u Jagodini. Preduzeće „Srbija voz“ pokušava da se reši rashodovanih kompozicija koje su zbog nepažnje često bile scenografija za nemile događaje, ali im to, zasada, baš i ne uspeva. Na javnoj licitaciji za prodaju 372 vagona, prodato ih je svega šest. Zbog toga će u narednom periodu pokušati ponovo da oglase prodaju.\nProcenjeno je da u rashodovanim vagonima ima oko 8.500 tona gvožđa. Cena ovog metala je, međutim, već mesecima niska, pa firme koje se bave otkupom nisu zainteresovane za ovaj posao. S druge strane, u „Srbija vozu“ kažu da im se ne bi isplatilo da oni direktno prodaju vagone, na primer, „Železari“, jer bi imali dodatni trošak zbog njihove seče, rasklapanja i organizacije prevoza.\n– Imajući u vidu da smo u toku javnog oglašavanja imali podršku medija, očekivali smo veće učešće. U svakom slučaju, moramo biti zadovoljni, jer se krenulo s mrtve tačke – kažu u „Srbija vozu“.\n– Na licitaciji se prijavila samo jedna firma iz Beograda. Prodato je šest putničkih vagona za prevoz praćenih automobila koji su parkirani na stanici Topčider u Beogradu. Putnički vagoni prodati su po početnoj ceni od 432.000 dinara po vagonu, a njihova ukupna vrednost je 2,6 miliona dinara.\nPlan „Srbija voza“ je da s pruga ukloni sve rashodovane vagone koji su decenijama parkirani na sporednim kolosecima. Osim ova 372 vagona nameravaju da prodaju još 111 lokomotiva, prikolica i motornih kola. Njihova ukupna procenjena vrednost je 280 miliona dinara, odnosno 2,3 miliona evra.\n„Groblja“ vozova nalaze se na nekoliko lokacija u Srbiji, a najviše ih je u Topčideru u Beogradu i u „Želvozu“ u Smederevu. Vagoni su zarasli u korov, uglavnom su opustošeni, a iz nekih od njih raste i drveće.\nMeđu davno parkiranim i zaboravljenim kompozicijama najstarija je garnitura iz 1952. godine.\nPrethodni tekstVEČERAS MOGUĆ SNEG\nSledeći tekstJAGODINA : ZEMUN 1:2


PREZENTACIJA: SAREL ZA VODEĆU ENERGIJU U SVIJETU\nPetak, 22 Septembar 2017 08:32\nDrugog dana Sajma u organizaciji firme „Sarel Albania Shpk“ održana je prezentacija pod nazivom\n„Sarel za veću energiju u svijetu“, a prikazane su MV razvodne table, prekidači, prekidači strujnog kruga i drugo.\nPredstavnik „Sarel“-a iz Italije Simone Ercoli kazao je da je ova firma osnovana 1988. Godine i dodao:\n„Već trideset godina bavimo se proizvodnjom i prodajom elektricih instalacija, djelova i montažom. U Albaniji imamo poslovnog partnera sa kojim smo i ovdje na vašem Sajmu prezentovali naše proizvode. Postojimo već trideset godina i poznati smo u cijelom svijetu, a u Albaniji imamo predstavništvo i proizvodnju“.\nPrestavnik partnerske firme iz Albanije „Sarel Albania Shpk“ Gamil Gjuzi kazao je:\n„Zajednički nastupamo na tržištu, na čelu sa osnovnim proizvodnim punktom u Italiji. Ovdje na vašem Sajmu prikazali smo inovativne proizvode široke palete za potrebe elektro- instalacija, koje se uveliko plasiraju i prodaju kod nas u Albaniji“.


Reakcije na Vučićev miting u Beogradu | N1 Srbija\nOpozicija sumnja u iskrenost Vučićevih poruka na mitingu u Beogradu\n20.04.2019. |19.18 >19.36 |\nDan posle velikog mitinga Srpske napredne stranke u Beogradu utiske sumiraju i vlast i opozicija. Dok deo političara u vladi s oduševljenjem govori o skupu, deo opozicije sumnja u iskrenu nameru predsednika Srbije, koji je sinoć poručio da će obratiti pažnju na one koji drugačije misle.\n"Ja sam ponosan", sumira ukratko ministar odbrane Aleksandar Vulin utiske o skupu Srpske napredne stranke u Beogradu.\n"Ponosan sam što je bilo preko 150 hiljada ljudi i nijednog jedinog incidenta. Što nije bilo nijedne poruke mržnje", naveo je Vulin.\nMiroljubiva poruka stigla je baš iz usta predsednika Srbije. "Mi moramo da budemo nosioci i pažnje prema onima koji drugačije misle. Našim protivnicima, lepo odgovorite", poručio je Vučić.\nPredsednik Narodne stranke Vuk Jeremić, s druge smatra, da je to bila više poruka marketinškog karaktera, nego iskrena ponuda za dijalogom.\n"Jer, pored toga što smo čuli od predsednika stranke Aleksandra Vučića, čuli smo i bitno drugačije mišljenje od strane premijerke", podseća Jeremić.\nA, upravo je premijerka veći deo svog govora na mitingu posvetila liderima opozicije.\n"Nismo mi kao Vuk Jeremić, i nismo kao Dragan Đilas koji ima 500 miliona evra posle samo nekoliko godina na vlasti. Njima je važno samo da dođu na vlast, kako tako. Mi nismo takvi, mi nismo ni protiv koga, mi ne mrzimo", rekla je Brnabić na mitingu.\nJeremić smatra da uz takvu retoriku nije moguće spustiti tenzije u društvu.\n"Nama je potrebno da spustimo tenzije u društvu, ali to ne možemo činiti ukoliko se sa jednog skupa na kojem je ogroman broj ljudi koji je doveden u prestonicu čujemo poruke poput one koje smo čuli od premijerke. Ja lično ne verujem da je to bila isključivo njena ideja", uveren je on.\nDok političari vagaju da li je sa ove bine stigao isken poziv za razgovor, analitičari upoređuju skup "Jedan od pet miliona" 13. aprila i miting "Budućnost Srbije" šest dana kasnije.\nUtisak kolumnste Vlatka Sekulovića su posetioci. U fokusu nije toliko broj, koliko način dolaska i motiv.\n"Ja sam ubeđen da ljudi koji su otišli na skup dela opozicije nisu motivisani bilo kakvim interesima. Znači išli su ljudi nekom svojom voljom i iz ubeđenja. Ja ne sumnjam da je veliki broj ljudi koji su bili na mitingu juče isto tako išao iz određenih ubeđenja i ideala, ali sigurno je bilo i onih koji su išli i interesno, kako bi ostvarili neki svoj interes", rekao je Sekulović.\n"I to ne mislim na ovo što se dosta ovako podsmevaju ljudima - da li idu zbog sendviča i tako dalje. Jer, svako ima pravo da ostavruje neki svoj interes, ali hoću da kažem da je motivacija tih ljudi tamo ipak mislim manja nego što je motivacija ljudi koji su bili na mitingu pre nedelju dana", dodao je on.\nKako bilo, ministar unutrašnjih poslova posetiocima skupa Srpske napredne stranke kaže - hvala, jer su se ponašali odgovorno. Baš kao i policija i gradske službe koje su zaključuje Nebojša Stefanović dale sve od sebe da sve funkcioniše besprekorno.\nBudućnost Srbije Aleksandar Vulin Vuk Jeremić Ana Brnabić vlatko sekulović Savez za Srbiju\nZa Vučića bojkot poput krivičnog dela, a za opoziciju ovakvi izbori državni udar 01.08.2019.\nGde je premijerka zagubila blokčić: Obećanja studentima u dijaspori neispunjena 13.07.2019.\nBrnabić izveštaj o parlamentu "zabavio", SzS kaže - tako u SNS vide integracije 30.05.2019.\nOpoziciji je sve sumnjivo sto nije po njihovim stavovima.Izmisljaju...\nSve sto je bilo obecano ispunjeno je ,ne razumem sta je moglo da bude nejasno i lazno !!?\nNevernih Toma je uvek bilo i bice!


Vreme 825 - Navigator: Tata Velikog brata\nInternet megazvezda u oktobru 2006. je Aleksej Vajner (23). On je student završne godine Univerziteta Jejl, poreklom iz Uzbekistana i to niko ne dovodi u pitanje. Za razliku od manje-više svega ostalog što je naveo u svom rezimeu koji je poslao nekolicini američkih banaka i investicionih fondova preporučujući se za posao.\nEh, da je samo poslao taj CV na 11 gusto kucanih strana, već se odlučio da ga potkrepi i malim filmom o sebi. Film je koncipiran kao intervju sa Aleksejem i garniran snimcima njegovih neverovatnih sposobnosti. Nakon uvodne špice na kojoj piše da "Nema Nemogućeg" ("Impossible Is Nothing"), glas iz pozadine pita Alekseja kako je moguće da je on tako izuzetan i talentovan, na šta ovaj uzvraća da je sve u verovanju u samog sebe i u opredeljenju da sve što radiš, radiš sa strašću. Potom slede snimci Alekseja kako igra tenis (u uglu ekrana piše da servira 140 milja ili 220 kilometara na sat), diže tegove (250 kilograma iz benča), akrobatski skija i pleše okretne plesove.\nKada se tome dodaju podaci iz rezimea gde je naveo da je već na čelu investicione firme i dobrotvorne organizacije, da je napisao knjigu o holokaustu (Tihe ženske suze) i još svašta nešto, potencijalnim poslodavcima postalo je jasno da imaju posla sa čovekom od kojeg je bolji CV imao samo Baron Minhauzen!\nDo svetske slave delila ga je samo odluka nekoga iz jedne od banaka da njegov filmčić (koji se inače završava snimkom Alekseja u kimonu kako navodno lomi desetak cigala golom šakom), stavi na Jutjub, pa da ceo svet vidi to čudo. Sada Vajner ima i svoju odrednicu na Vikipediji (samo ukucajte Aleksey Vayner na en.wikipedia.org) u kojoj je izlistan još deo njegovih neverovatnih sposobnosti.\nŠta da vam kažem, nema ozbiljnijeg medija u svetu koji se proteklih dana nije bavio (ne)sretnim Aleksejem. Prvo su krenuli sa podsmehom, da bi potom usledila ozbiljnija pitanja. Pojavili su se advertajzing stručnjaci koji kažu da bi ga "zaposlili smesta", drugi opet govore da mu je možda cilj bio da iskoči iz mase ambicioznih studenata koji sanjaju o menadžerskom poslu na Vol stritu u čemu je svakako uspeo. Drugo pitanje je da li će mu neko od bankara ponuditi posao, mada istorija kaže da je već pomenuti Baron Minhauzen važio za poštenog poslovnog partnera.\nAlekseju Vajneru je, dakle, bilo potrebno šest minuta i četrdeset šest sekundi da prestigne sve svetske učesnike Velikog brata. On se sa tom slavom još uvek slabo snalazi i poručuje da će tužiti one koji su film pustili na internet čim utvrdi o kome je reč. U međuvremenu, kaže, sprema ispite dok se njegove kolege pitaju kako je takav lik uopšte dospeo na prestižan univerzitet kakav je Jejl. Ali i strahuju da je možda postavio nove standarde kod prijavljivanja za posao.\nFilm obavezno pogledajte, to je već stvar opšte kulture. Link ćete naći na Vikipediji ili na Jutjubu. Ono što vas može zbuniti na kraju filma je posveta Radomiru Kovačeviću, čuvenom jugoslovenskom džudisti (umro u junu 2006). Kovačević je u svoju sportsku školu na Menhetnu često primao problematičnu decu, podsticao njihovo samopouzdanje i uopšte pomagao im da se srede, što mu je donelo status legende u Americi. Jedan od đaka bio mu je i Aleksej, koji je svoju opčinjenost učiteljom pretvorio u karikaturu.


Sajam medicine i stomatologije u Beogradu › Made-in-Germany.rs\nSajam medicine i stomatologije u Beogradu\nMeđunarodni sajam medicine i stomatologije „Medident“, počinje danas u hali 3 Beogradskog sajma, gde će biti predstavljena najsavremenija naučno-tehnološka dostignuća, znanja i iskustva iz oblasti medicine i stomatologije, najnoviji uredjaji, materijali i pronalasci.\nZbog velikog interesovanja izlagača ove godine će, osim partera hale 3 Beogradskog sajma, za potrebe manifestacije biti otvorene i galerije hala 3 i 3a. U širokoj ponudi proizvoda poznatih svetskih kompanija naći će se i oprema, uredjaji i sredstva koja prestavljaju poslednju reč tehnike, prenosi agencija „Tanjug“.\nKompanija „Korteks“ će na ovom sajmu po prvi put posetiocima i stručnoj javnosti predstaviti revolucionarni aparat za rehabilitaciju atrofiranih mišića. Institut „Mihailo Pupin“ predstaviće multifraktalni analizator karcinoma, uređaj za rano otkrivanje, jeftinije dijagnostifikovanje i lociranje karcinoma. Mađarska kompanija „3B“ promovisaće na sajmu najnoviju generaciju aparata za ultrazvučnu dijagnostiku, dok će grčki „Iasis Medical Systems“ predstaviti najnoviji tip radioloških uređaja.\nBesplatne preglede specijalista sportske medicine, oftalmološke preglede i merenje očnog pritiska za posetoce sajma, omogućiće poliklinike „Arona i Staroptik“ kroz projekat „Dve ordinacije u jednoj“.\nKompanija „Neodent“ izložiće u hali 3 specijalnu ordinaciju za oralnu hirurgiju, sa svom pratećom aparaturom i izložbom najsavremenijih uređaja i materijala iz oblasti protetike. Sajamsku ponudu kompanija „Mikodental“ će obogatiti sa najnovijom generacijom „Zirkozahn“ implanta, CAD/CAD sistema, radionicama i nagradnim igrama za posetioce. Na sajam dolazi i „Superlab“ sa najnovijom generacijom laboratorijske opreme. „Bredent“ će na sajmu proslaviti 40 godina uspešnog poslovanja, a „Akord dental“ će obeležiti dve decenije svojih poslovnih uspeha.\nU Maloj konferencijskoj Sali hale 3a, u organizaciji Beogradskog univerziteta i Evropske mreže preduzetništva, biće u sklopu sajamskog programa održan susret stručnjaka iz oblasti biomehanike, dok će u velikoj konferencijskoj Sali hale 3a biti organizovan i veliki simpozijum stomatologa pod nazivom „Inovacijama do uspeha“, u organizaciji Udruženja stomatologa Srbije.\nU promo-edukativnom programu na galeriji hale 3, posetioce sajma očekuje niz besplatnih pregleda i usluga, od merenja šećera u krvi i krvnog pritiska, do besplatne masaže u masažnim foteljama i promocije novih medicinskih, stomatoloških i farmaceutskih proizvoda. „Aktavis“ će promovisati najnoviji rastvor za ispiranje ušne duplje „Oralfluks“, „Medika Estetika“ će promovisati edukativne programe iz oblasti anti-ejdžing medicine, dok će na štandu Asocijacije „Žena plus“ i promociji knjige o reproduktivnom zdravlju, posetioci dobiti besplatne kondome. Gradski zavod za hitnu medicinsku pomoć organizovaće svakodnevne pokazne vežbe primene osnovnih mera u oživljavanju utopljenika i upotrebi automatskog spoljašnjeg defibrilatora.\nU subotu, 11. oktobra u 12 sati, najuspešnijim izlagačima biće uručena zvanična priznanja i nagrade sajma „Medident“. Sajam će trajati do 11. oktobra, a cena ulaznica je 300, a za grupne posete 150 dinara. Na platou ispred hale 3 od 11. oktobra biće organizovana i Jesenja prodajna izložba cveća i sadnog materijala „Hoteks“, koja će trajati do 16. oktobra.\nMeđunarodni sajam medicine i stomatologije\nDanas Sajam farmacije i medicine „EXPO MEDIC“\nU Beogradu počinje Sajam bezbednosti\nOd MiG na 09/10/2014 / Trgovina, Zdravstvo / Ostavite komentar\nUgalj ponovo u prodaji


Слобода 2017\nVeć sama priprema proslave Dana oslobođenja Beograda jasno pokazuje da su planovi razvoja Vojske Srbije višeslojni – od standarda pripadnika vojske do opremanja, modernizacije, obuke i povećanja operativne i vatrene efikasnosti. I ne samo vojske nego se ozbiljno radi na boljoj organizaciji odbrane i zaštite celokupnog društva, počev od nastave u školama, o čemu ovih dana govori ministar odbrane Aleksandar Vulin. Inicijative pokrenute u tom pravcu imaju odjeka u srpskoj javnosti: vidno jača nešto što je presudno važno za odbranu, a što je destruktivnim delovanjem nekih bivših vlada srozano na niske grane – moral srpskog naroda i vera u mogućnost samostalne efikasne odbrane.\nZato je prikaz tek dela operativnih sposobnosti Vojske Srbije „Sloboda 2017“, kao jedna od manifestacija obeležavanja Dana oslobođenja Beograda, kako je to najavilo Ministarstvo odbrane, s razlogom privukla toliku pažnju javnosti. Visoka odbrambena sposobnost Srbije više nije prazna priča nego projekat koji se uveliko realizuje. Nije, naime, reč o nekakvom „tajnom projektu“ niti o tajnim vezama sa bilo kime u svetu, nego o saradnji i modernizaciji na koju svaka država ima neprikosnoveno pravo. Zato su na prikaz pozvane brojne strane delegacije i strani novinari.\nManifestacija na vojnom aerodromu Batajnica, koja se održava upravo u danu kada ovaj broj „Pečata“ bude pred čitaocima, biće specifična kombinacija vojne parade, aero-mitinga, demonstracije sposobnosti rešavanja taktičkih supozicija na zemlji i u vazduhu, kao i prikaz uvežbanosti i opreme savremenog vojnika. Prisustvovaće joj, kako je najavljeno, kompletan državni politički i vojni vrh, na čelu sa predsednikom Srbije Aleksandrom Vučićem. Posebno drag gost biće ruski ministar odbrane Sergej Šojgu, dokazani prijatelj Srbije. Naravno da će takva ličnost svetskog ranga dati poseban pečat ovom događaju. Prisustvo visokih ruskih zvaničnika na obeležavanju Dana oslobođenja Beograda postaje tradicija jer je sasvim prirodno da najviše počasno mesto bude rezervisano za one koji su učestvovali u njegovom oslobađanju.\nGrađani Srbije imaju slobodan ulaz na aerodrom, gde će imati priliku da vide više od 2.200 pripadnika Ministarstva odbrane i Vojske Srbije u akciji, više od 130 različitih vojnih vozila i 30 aviona i helikoptera u letačkom delu spektakla. Kako je Ministarstvo odbrane najavilo, sveukupne aktivnosti na batajničkom aerodromu odvijaće se na zemlji i u vazduhu uz akcione i statične prikaze, gde će i kopnena vojska i ratno vazduhoplovstvo imati priliku da pokažu svoje sposobnosti.\nU letačkom programu naše avijacije svoje sposobnosti pokazaće piloti aviona Mig-29, „orao“, „G-4 super galeb“, „lasta“ i transportnog AN-26, kao i piloti helikoptera „gazela“. Očekuje se da će naši piloti nastojati da doprinesu opštem trendu dizanja osposobljenosti na viši nivo, tako da svima bude jasno da su sposobni da izvuku maksimum iz vazduhoplova koji im se stave na raspolaganje. Ima malo tajnovitosti u njihovim pripremama i uvežbavanjima, verovatno u želji da nas obraduju i iznenade u pogledu svojih mogućnosti. Demonstriraće se standardni vazduhoplovni zadaci – presretanje i vazdušna borba. Biće tu i demonstracija sposobnosti grupnog leta. Prava novina biće upravo grupni let i demonstracija mogućnosti našeg školsko-borbenog aviona „lasta“. Radi se o klipnom avionu koji je projektovan tako da je u smislu obuke idealan za prelaz na mlazne avione. Takav avion je potreban svakom ratnom vazduhoplovstvu, ali ne u broju da bi se isplatila sopstvena proizvodnja. Zato predstavlja našu odličnu izvoznu šansu i za moderna vazduhoplovstva. Nije to prazna priča jer smo već izvezli 20 ovih aviona u Irak i pre nego što je masovnije uveden u naše vazduhoplovstvo.\nNajistaknutiji generali i visoki oficiri Vojske Jugoslavije, koji su komandovali odbranom zemlje od NATO agresije i albanskih terorista na Kosovu i Metohiji 1998. i 1999. godine i tokom građanskog rata u Jugoslaviji biće vraćeni kao predavači na Vojnu akademiju – saznaju „Večernje novosti“. Kako ovaj list piše, vojskovođe će biti zadužene da svoja ratna iskustva prenesu generacijama starešina koje se trenutno školuju u ovoj ustanovi. Tako bi među prvima pred kadete Vojne akademije trebalo da stane nekadašnji komandant Prištinskog korpusa i Treće armije VJ general u penziji Vladimir Lazarević. Priliku da pitomcima prenesu svoja iskustva vođenja ratnih operacija dobiće i generali Božidar Delić, Ljubiša Diković i niz visokih oficira koji su bili na ključnim dužnostima tokom sukoba u SR Jugoslaviji. Ministar odbrane Aleksandar Vulin potvrdio je da će nekadašnji komandanti dobiti svoju ulogu u vojnom školstvu i istakao da ti ljudi treba da budu uzor današnjim generacijama oficira. „Uveli smo pravilo da najistaknutije starešine iz ratova koji su za nama dobiju prostor na Vojnoj akademiji i da drže predavanja kadetima, pa i sadašnjim generacijama oficira. To je veliki zaokret i na neki način ispravljanje nepravde koja im je naneta prethodnih godina. Oni dugo nisu smeli ni da kroče na Akademiju niti u bilo koji vojni objekat. Država se olako lišila najdragocenijih iskustava kojih se ne bi odrekla nijedna vojska na svetu“, rekao je Vulin. I ne samo da se nijedna država ne bi odrekla svojih nego bi jurila i tuđe komandante koji poseduju ovakva znanja, poput najelitnije američke vojne škole „Vest point“, na kojoj se pažljivo izučava strategija koju je Vojska Jugoslavije uspešno primenila u odbrani od najveće oružane sile sveta. „Uzori kadetima moraju da budu srpski generali, posebno oni dokazani u najtežim danima. Moramo da omogućimo da mladi oficir sretne svog generala, upozna ga i sazna njegova iskustva. Niko od tih ljudi ne sme da ode sa životne pozornice a da ne ostavi zapisano svedočenje o onome šta je radio i kakve je odluke donosio“, rekao je ministar odbrane. Velika promena u odnosu na vreme kada takvi komandanti nisu slati na akademiju, nego u Hag.


Sekretarijat obavlja sistemsko-pravne poslove, odnosno normativne, opšte pravne i pravno-savetodavne poslove od interesa za Ministarstvo u celini, a u cilju obezbeđivanja pravne valjanosti u obavljanju policijskih i drugih unutrašnjih poslova. Pruža stručnu pravnu podršku organizacionim jedinicama Ministarstva prilikom saradnje sa drugim državnim organima. Obavlja poslove i sprovodi procedure kojima se omogućava efikasan i usklađen rad svih organizacionih jedinica Ministarstva. Obavlja poslove izrade normativnih i opštih, kao i pojedinačnih pravnih akata u skladu sa propisanim procedurama.\nBavi se tumačenjem zakona i pravnih propisa iz delokruga Ministarstva i davanjem stručnih mišljenja. Obavlja poslove rešavanja imovinsko-stambenih pitanja između Ministarstva sa jedne strane i zaposlenih ili drugih državnih organa sa druge strane.\nUčestvuje u aktivnostima u vezi sa pregovorima sa Evropskom unijom koje se odnose na: izvršavanje pojedinih aktivnosti u vezi sa pregovaračkim poglavljima, izveštavanje, kao i učestvovanje u međunarodnim pregovorima. Obavlja poslove u vezi sa ostvarivanjem prava na pristup informacijama od javnog značaja i daje smernice za zakonitu razmenu podataka sa drugim organima.\nPrati i primenjuje propise kojima je uređena oblast zaštite podataka o ličnosti i obavlja poslove kojima se omogućava nesmetano sprovođenje pritužbenog postupka u Ministarstvu. Obavlja i druge poslove koje odredi ministar.\nSekretarijat u svom sastavu ima:\n1. Grupu za administrativno-tehničke i dokumentalističke poslove;\n2. Odeljenje za sistemsko-pravne poslove;\n3. Odeljenje za stambene poslove i\n4. Odeljenje za obradu podataka, pritužbe i saradnju sa nezavisnim telima.\nOdeljenje za sistemsko-pravne poslove obavlja stručne poslove u Ministarstvu koji se odnose na uspostavljanje, praćenje i unapređenje pravnog sistema iz oblasti policijskih i drugih unutrašnjih poslova. Priprema normativne akte i sprovodi proceduru donošenja zakona i drugih propisa iz oblasti policijskih i drugih unutrašnjih poslova. Učestvuje u poslovima vezanim za usklađivanje propisa iz delokruga Ministarstva sa pravnim tekovinama EU. Daje tumačenja, odnosno mišljenja na pravne propise iz oblasti policijskih i drugih unutrašnjih poslova. Predlaže i učestvuje u organizaciji seminara, edukacija i kurseva u cilju unapređenja rada organizacionih jedinica u izradi i primeni propisa. Obavlja i druge poslove koje odredi sekretar.\nOdeljenje za sistemsko-pravne poslove u svom sastavu ima:\n1. Odsek za normativne poslove i\n2. Odsek za opšte-pravne poslove.\nOdeljenje za stambene poslove obavlja stručne poslove koji se odnose na nabavku, preuzimanje, raspodelu, otuđenje i evidenciju stanova koji su u vlasništvu Republike Srbije, a koji su opredeljeni na korišćenje Ministarstvu. Obavlja poslove rešavanja imovinsko-pravnih i stambenih pitanja između Ministarstva sa jedne strane i zaposlenih ili drugih državnih organa sa druge strane. Pruža stručnu i administrativnu pomoć Komisiji za stanove iz projekta državne stanogradnje i Stambenoj komisiji Ministarstva. Prati i koordinira aktivnosti koje su usmerene na zaštitu imovinsko-pravnih interesa Ministarstva i Republike Srbije preduzetih od strane svih organizacionih jedinica u sedištu Ministarstva i policijskih uprava na teritoriji Republike Srbije. Daje tumačenja, odnosno mišljenja na pravne propise iz imovinsko-pravne i stambene oblasti. Ostvaruje u okviru delokruga Odeljenja saradnju i zajednički rad sa drugim ministarstvima i organima i organizacijama u pitanjima iz delokruga Odeljenja. Obavlja i druge poslove koje odredi sekretar.\nOdeljenje stambene poslove u svom sastavu ima:\n1. Odsek za stambene i imovinsko-pravne poslove i\n2. Odsek za stambene poslove i evidencije\nOdeljenje za obradu podataka, pritužbe i saradnju sa nezavisnim telima obavlja stručne poslove koji se odnose na obradu podataka i evidencije koje se vode u Ministarstvu, informacije od javnog značaja, sprovođenje pritužbenog postupka u Ministarstvu i saradnju sa nezavisnim telima. Obavlja i druge poslove koje odredi sekretar.\nOdeljenje za obradu podataka, pritužbe i saradnju sa nezavisnim telima u svom sastavu ima:\n1. Odsek za obradu podataka i evidencije;\n2. Odsek za pritužbe i\n3. Odsek za saradnju sa nezavisnim telima.


Kupine su veoma ukusno i lekovito divlje voće, tamno ljubičaste boje, bobičastog oblika, beru se obično tek krajem leta na obroncima šuma, uz ograde, putiće i slično. Pored toga što su odličan sastojak za poslastice mogu nam pružiti i velike zdravstvene koristi od poboljšanja varenja do suzbijanja nastanka i širenja raka.\nDatum poslednje izmene sreda, 05 avgust 2015 21:55\nDatum poslednje izmene nedelja, 12 jul 2015 22:37\nDatum poslednje izmene nedelja, 21 jun 2015 21:17\nKada je reč o ishrani, naše navike su duboko ukorenjene. Neke su dobre (,,Ja uvek doručkujem’’), a neke baš i nisu (,,Uvek pojedem sve iz tanjira’’). Iako su mnoge naše navike u ishrani uspostavljene tokom detinjstva, to ne znači da je suviše kasno da ih promenimo.\nDatum poslednje izmene nedelja, 28 jun 2015 21:12\nDatum poslednje izmene petak, 12 jun 2015 00:35\nTrešnje: najomiljenija voćka juna\nAlfa i Omega-3 vaših masnoća\nStrana 27 od 48


Srpski teniseri se dobro prilagođavaju u Argentini, atmosfera u timu odlična\nSelektor Srbije Bogdan Obradović rekao je da se reprezentativci dobro prilagođavaju uslovima u Argentini pred duel u Dejvis kupu.\nSrbija će od petka do nedelje igrati protiv Argentine u četvrtfinalu Dejvis kupa.\n"Mislim da će odlučiti nijanse. Važno je da se što više vremena provede na terenu na treninzima", kazao je Obradović.\nReprezentativac Viktor Troicki rekao je da je njegova ekipa spremna za predstojeći susret.\n"Teren je dobar, uslovi su odlični. Malo je hladno u hali, ali sem toga je sve kako treba. U dobroj smo formi", rekao je Troicki.\n"Polako se navikavamo i ulazimo u dobru formu. Atmosfera je standardno dobra. Čekamo da nam se pridruži Nenad Zimonjić i onda će biti još bolja", rekao je Lajović.\nFilip Krajinović, koji se poslednji priključio ekipi, kazao je da mu je drago što se konačno pridružio timu.\n"Pozitivni smo, očekujemo pobedu i daćemo sve od sebe", kazao je Krajinović.


Donacija Kasima Kama Čustovića: 50.000 maraka za socijalno ugrožene kategorije - Leutar.net\nDonacija Kasima Kama Čustovića: 50.000 maraka za socijalno ugrožene kategorije\n14. aprila 2022. LEUTAR Hercegovina, Vijesti 0\nKasim Kamo Čustović, rođeni Trebinjac i ugledni oftalmolog, koji više od pet decenija živi i radi u Švajcarskoj, juče je Centru za socijalni rad Trebinje uručio značajnu novčanu donaciju od 50.000 maraka za socijalno ugrožene kategorije.\nKasim Kamo Čustović je siguran da ovaj novac ide u prave ruke.\n„Ovaj novac koji sada dajem siguran sam da će biti podijeljen na pravi način, imam puno povjerenje u gospodina Anđušića i Centar. Raduje me da ovaj novac ide u ruke onih kojima je, zaista, potreban. Veoma je važno danas biti čovjek i shodno svojim mogućnostima pomagati ljudima kojima je to potrebno, bez obzira na pol, rasu i naciju“, naveo je Čustović.\nČustoviću se zahvalio i gradonačelnik Trebinja Mirko Ćurić, navodeći da je ovo dokaz da bez obzira na to što je prije skoro 60 godina napustio rodni kraj – nikada nije zaboravio Trebinje i svoje sugrađane.


Održan sastanak predsjednika Odbora za međunarodne odnose i iseljenike sa italijanskim ambasadorom\nTuesday, 13 November 2018 18:04\nPovratak većeg dijela opozicionih poslanika u Parlament je pozitivan iskorak za demokratiju u Crnoj Gori, a dogovor vlasti i opozicije o raspodjeli mjesta u radnim tijelima Skupštine, uključujući i formiranje Odbora za unapređenje izbornog zakonodavstva, zaslužuje čestitke, poručio je ambasador Republike Italije u Crnoj Gori Nj.E. Luka Zelioli na sastanku sa predsjednikom Odbora za međunarodne odnose i iseljenike Andrijom Nikolićem.\nZelioli je istakao da zvanična Italija prepoznaje Crnu Goru kao predvodnika procesa evropske integracije, te izrazio otvorenost za nastavak italijanske podrške daljem razvoju i reformskom putu Crne Gore, posebno kada su u pitanju najzahtjevnija pregovaračka poglavlja 23 i 24.\nIstičući da je Italija dokazani prijatelj Crne Gore, predsjednik Odbora za međunarodne odnose i iseljenike Andrija Nikolić zahvalio je ambasadoru Zelioliju na snažnoj podršci koju Italija pruža Crnoj Gori na planu integracije crnogorskog društva u razvijenu evropsku zajednicu. Nikolić je istakao da Crna Gora predstavlja prozor Evrope prema Zapadnom Balkanu, te da naša država ima neprikosnoveni interes da uspješno usvoji vrijednosti savremene Evrope.\nU tom smislu, Nikolić je podijelio zabrinutost sa italijanskim ambasadorom, povodom neriješenih pitanja na Zapadnom Balkanu i pozvao na angažovanije djelovanje Evropske unije u promociji svojih politika među zemljama regiona.\nAmbasador Zelioli je naglasio da je za Italiju od presudnog značaja stabilnost Zapadnog Balkana, te je apostrofirao odličnu regionalnu saradnju koju Crna Gora baštini kao doprinos bezbjednosti, stabilnosti i boljoj budućnosti svih država regije.\nNa sastanku su takođe razmatrane mogućnosti za nastavak već uspostavljene, kvalitetne parlamentarne saradnje, kroz saradnju radnih tijela nadležnih za međunarodne odnose, te uspostavljanje redovne komnikacije između crnogorskih i italijanskih parlamentaraca što je preduslov za bolje međusobno razumijevanje i obostrani napredak.


Izvor: B92, 26.Maj.2008, 16:37\nDimitrij Rupel (FoNet, arhiv)\nBrisel -- Evropska unija poručila da će Srbija moći da napreduje ka EU i dobije status kandidata ukoliko formira proevropsku vladu.\nŠefovi diplomatija Evropske unije su poručili su u Briselu da će Srbija moći da napreduje u pridruživanju evropskoj dvadesetsedmorici, uključujući dobijanje statusa kandidata za članstvo, uz očekivanje da se u Beogradu formira vlada s jasnim evropskim programom.\nU zaključcima zasedanja >> Pročitaj celu vest na sajtu B92 << se ukazuje na zaključke sastanka šefova diplomatija EU od 29. aprila, kada je potpisan Sporazum o stabilizaciji i pridruživanju EU-Srbija. Evropski komesar Oli Ren je stavio do znanja da je sporazum EU-Srbija "ugaoni kamen" za članstvo Srbije u Uniji.\nMinistar spoljnih poslova Srbije Vuk Jeremić izjavio je u Briselu, nakon sastanaka sa šefovima diplomatije Evropske unije, da je za Uniju apsolutno prihvatljiva nova Vlada Srbije koju bi formirali blok "Za evropsku Srbiju" i SPS. Jeremić je prisustvovao sastanku Saveta ministara Evropske unije na kome su razmotreni situacija u Srbiji posle parlamentarnih izbora i problemi u raspoređivanju misije EULEKS na Kosovu.\nPosle sastanka s predsedavajućim ministarskog zasedanja Unije, slovenačkim ministrom\nDimitrijem Rupelom, Vuk Jeremić rekao je da će saradnja Unije sa Srbijom biti nastavljena čim se u Beogradu formira stabilna, demokratska, proevropska vlada.\n"Postoji veliko interesovanje za rezultate izbora u Srbiji i postoji veliki entuzijazam za saradnju sa Srbijom u procesu nastavka evropskih integracija Zapadnog Balkana pogotovu nakon uverljive pobede proevropskih snaga koje su juče i potvrđene uverljivom pobedom na pokrajinskim izborima u Vojvodini", kazao je Jeremić.\nŠefovi diplomatija Evropske unije su poručili da će Srbija moći da napreduje u pridruživanju evropskoj dvadesetsedmorici, i da dobije status kandidata za članstvo, ali da očekuju da se u Beogradu formira "vlada s jasnim evropskim programom".\nIpak, da bi evropske integracije tekle bez zastoja, Srbija mora da sarađuje sa sudom u Hagu.\n"Mi se nadamo da će predsednik Tadić prevazići sve probleme. Razumeo sam da je sa vrha Demokratske stranke pozvao neke neuobičajene stranke da se pridruže koaliciji. U svakom slučlaju mene i mojih kolaga što se tiče, i naših zamisli, dobra vlada mora da bude pod vođstvom proevropskih snaga", kazao je šef slovenačke diplomatije i predsedavajući Savetu ministara EU Dimitrij Rupel.\nMinistri odbrane Evropske unije potvrdili su da su spremni da na Kosovo pošalju misiju Euleks, ali da je za to nužan dogovor sa Ujedinjenim nacijama.\nPrema nekim naznakama, sastanak predstavnika Evropske unije i Ujedinjenih nacija bi mogao da se održi u četvrtak.\n"Mi smo u stalnim kontaktima sa generalnim sekretarom Ujedinjenih nacija. Po svim pitanjima. Ne mogu da govorim u ime generalnog sekretara UN. Sreo sams e sa njim nedavno, i sastaću se opet sa njim u četvrtak, jer će on biti u Stokholmu na sastanku vezenom za Irak", rekao je visoki predstavinik EU za bezbednost Havijer Solana.\nŠef pripremnog tima Evropske unije za misiju na Kosovu Viktor Ruter rekao je da i dalje postoji namera da EULEKS bude raspoređen na celom Kosovu, ali da misija za to možda neće biti spremna 15. juna, kako je ranije planirano.\nDulić: Uskoro proevropska vlada\nPredsednik Skupštine Srbije Oliver Dulić izrazio je danas u Briselu uverenje da će "ubrzo u Beogradu biti sastavljena proevropska vlada i podvukao činjenicu da je Evropska unija neutralna prema statusu Kosova koje nije nezavisna država.\nDulić je to predočio na skupu "Dostizanje evropske perspektive jugoistočne Evrope" u Evropskom parlamentu, naglasivši da će stabilna, proevropska srpska vlada, zasnovana na pet načela, u udućnosti biti konstruktivan partner EU".\nDulić je ukazao na to da se 60 odsto poslanika u srpskom parlamentu izjasnilo u prilog ratifikaciji Sporazuma o stabilizaciji i pridruživanju Srbije Evropskoj uniji.


Incidenti na severu Kosova uoči održavanja lokalnih izbora dokaz su koliko je bezbednosna situacija u tom delu krhka, tako da je od izuzetne važnosti da Priština, a posebno Beograd, više objasne tamošnjem stanovništvu kakva ih budućnost čeka, kažu kosovski analitičari.\nAnalitičar Balkanske grupe za politiku Naim Rashiti u izjavi za RSE navodi da poslednji incidenti na severu Kosova mogu imati implikacije na izborni proces, zato što se pre svega povećava frustracija kod ljudi, nesigurnost i zbunjenost kada su u pitanju lokalni izbori.\nRashiti dodaje da je situacija veoma nepredvidiva s obzirom dase jedan deo stanovništva u tom delu agresivno protivi učešću na izborima, tako da je najvažnije da Priština, a posebno Beograd, upute jasnije poruke stanovništvu o tome šta donosi predstojeći izborni proces.\n„Manjih incidenata i dalje može biti, ali sve zavisi od političkih poruka koje će kandidati poslati stanovništvu kako bi se frustracija i nesigurnost za budućnost umanjila. Uspeh izbora je u svakom smislu nesiguran, i to uglavnom zbog nedostatka jasnih poruka i objašnjenja Prištine i Beograda o budućnosti severa nakon izbora, o budućnosti radnih mesta ljudi. Sami ti kandidati koji su u izbornom procesu nisu sigurni kako da se ponašaju pre, za vreme, i nakon izbora“, navodi on.\nS druge strane, on navodi i da će međunarodnom faktoru, odnosno EULEX-u i OSCE-u, biti veoma teško da deluje, a kako se na to ne bi gledalo kao na provokaciju.\n„Nema puno alternativa zato što sve institucije sigurnosti imaju svoja ograničenja. KFOR je ograničen u svojim trupama, EULEX kako u delovanju tako i u broju, a Policija Kosova je ograničena zbog reputacije koju je imala do skoro među tamošnjim stanovništvom. Jedna dobra koordinacija svih struktura malo će podići nivo bezbednosti, ali najveća odgovornost je na politici, na političkim liderima Beograda i Prištine, a kako bi se stvorio siguran ambijent bez obzira na velike razlike o izbornom procesu“, dodaje Rashiti.\nEULEX i Policija Kosova još tragaju za ubicama pripadnika EULEX-a, a ovaj slučaj spada pod isključivu nadležnost Specijalnog tužilaštva Kosova.\nAnalitičar Imer Mushkolaj, međutim, navodi da je moguće da su poslednje incidente, odnosno ubistvo i napad na pripadnike EULEX-a, počinile grupacije koje žele da ometaju sprovođenje Briselskog sporazuma i organizovanje lokalnih izbora na severu. On dodaje i da reakcija Beograda jasno govori da se posledice šire i na Srbiju jer njena evropska budućnost zavisi od sprovođenja Briselskog sporazuma:\n“Ovi incidenti se događaju u veoma nezgodno vreme za Prištinu i Beograd. Oštre reakcije visokih zvaničnika u Beogradu govore o tome koliko su tekući procesi važni, i koliko ovakvi incidenti utiču na sprovođenje sporazuma na severu”, kaže Mushkolaj.\nOn ističe i da se na severu očekuje veći uticaj Beograda kako bi se situacija smirila, uzimajući u obzir da Priština i međunarodni faktor na Kosovu nisu uspeli da uspostave kontrolu u tom delu.\n“Ovim teškim zločinom, ubistvom pripadnika EULEX-a, izgleda da stvari izlaze van kontrole Beograda pošto znamo da Priština nije imala kontrolu u tom delu u posleratnom periodu. U tom smislu su i napori Beograda da se uključi u pronalazak počinioca ovog krivičnog dela. Svi se napori međutim moraju sada fokusirati na smirivanje situacije, poboljšanje sigurnosti, pošto su izbori već na pragu”, zaključio je Mushkolaj.\nEksplozija na severu Mitrovice


„NIS otvorena škola tenisa“ posetila Zrenjanin\nNakon uspešno završenog vikenda u Novom Bečeju, teniski karavan nastavio je da obilazi gradove širom Srbije. Tako je Zrenjanin bio nova stanica „NIS otvorene škole tenisa“ , gde su mališani svih uzrasta mogli besplatno uz pomoć stručnih trenera i mini opreme da nauče prve korake „belog sporta“ i odigraju pravi teniski meč. Nakon uspešno savladanih časova tenisa, svim učesnicima dodeljene su diplome i medalje kao znak zahvalnosti i fer takmičenju.\nNIS i TSS već šestu godinu zaredom širom Srbije realizuju akciju „NIS otvorena škola tenisa“. Na ovaj način kompanija NIS u skladu sa svojim korporativnim sloganom „Budućnost na delu“ promoviše tenis među najmlađima, doprinoseći otkrivanju mladih talenata i očuvanju kvaliteta tenisa u našoj zemlji.\nI u narednom periodu NIS i TSS nastaviće da obilaze gradove širom Srbije, i organizuju besplatne škole tenisa za decu.


Zašto muškarci češće umiru od korona virusa? Nauka je izdvojila potencijalne moguće uzroke, među njima i pušenje i hormoni - Zena.rs\nStatistike kažu da muškarci češće oboljevaju od žena od korona virusa. Zbog čega je to tako, nauka traži odgovor.\nPol i COVID- 19, nauka još ne zna tačnu vezu između ovog faktora i ovog soja korona virusa Foto: Profimedia\nNesklad između broja žena i muškaraca obolelih od korona virusa prvi put je primećen u Kini. Analizirana su 44, 672 potvrđena slučaja COVID- 19 od kraja 2019. kada se virus prvi put pojavio u Vuhanu, do 11. februara i utvrđeno da je stopa smrtnosti kod muškaraca bila 2, 8 odsto, a kod žena 1, 7 procenata, piše "Wired".\nItalija koja je 19. marta po stopi smrtnosti nadmašila Kinu, zabeležila je sličan trend - stopa smrtnosti muškaraca bila je 10 6 procenata, a dok je stopa smrtnosti žena iznosila šest odsto, pokazali su podaci Nacionalnog instituta te zemlje.\nNesklad između žena i muškaraca zabeležen je i tokom epidemija SARS i MERS. U Hong Kongu je 2003. od teškog akutnog respiratornog sindroma (SARS) bolovalo više žena, ali je analiza svih 1, 775 slučajeva pokazala da je stopa smrtnosti među muškarcima bila za 50 odsto veća.\nTokom pandemije gripa 1918. godine, u kojoj je stradalo 50 miliona ljudi, umiralo je više odraslih muškaraca nego žena.\nNaučnici ne znaju tačan uzrok razlika između stopa smrtnosti polova u pandemiji COVID- 19, ali se kao mogući teoretski razlozi navode pušenje i piće.\nIstorijski gledano, ima više pušača među muškarcima nego među ženama, a razlika je posebno velika u Kini, gde puši skoro 50 odsto muškaraca i manje od tri odsto žena.\nPušači imaju veće šanse da obole od hroničnih bolesti pluća i srca, koje se povezuju sa težim stanjima i negativnim ishodima COVID- 19.\nŽene štite hormoni?Foto: Profimedia\nU prilog tome je i studija iz Kine nad 1, 099 pacijenata sa COVID- 19, objavljena u "New England Journal of Medicine" u februaru 2020. Ta studija je pokazala da pušači čine 26 procenata onih koji su završili na intezivnoj nezi ili su preminuli.\nPušači su izloženi i većem riziku od zaraze zbog načina konzumiranja cigareta - dodirivanja ruku i usana, kao i zbog moguće razmene kontaminiranih cigareta među osobama koje ih koriste, piše "Wired".\nU Italiji pak puši 28 odsto muškaraca i 19 odsto žena, što ukazuje da je u igri još neki, neindentifikovani faktor.\nHormoni bi mogli da imaju ulogu i u slučajevima korona virus, odnosno pomenutim razlikama među ženama i muškarcima, zato što je genetska struktura COVID- 19 skoro 79 odsto slična virusu SARS.\nJan Hol koji je profesor molekularne medicine na Univerzitetu u Notingemu, objasnio je da se COVID- 19 preko proteina vezuje za protein receptora ACE2 na povšinama ćelija disajnog sistema.\nAli to je samo teorija, potrebna su dodatna istraživanja na ovom polju koja bi mogla i da pomognu u nalaženju leka.\nKada bi se, istakao je Hol, pronašla ta ključna razlika, mogao bi da se pronađe lek kojim bi se rizik kojem su izloženi muškarci sveo na nivo rizika kod žena.\nBiologija, način života i ponašanje utiču na širenje korona virusa, a da bi se bolje razumele razlike među ženama i muškarcima, potrebno je da veći broj zemalja ponudi statističke podatke.


Zaharova o inicijativi americkih kongresmena: To je mešanje – Krstarica\nZaharova o inicijativi americkih kongresmena: To je mešanje\nTanjug 20. novembra 2021. 07:23\nMOSKVA – Inicijativa članova američkog Kongresa da neće priznati Vladimira Putina za predsednika ukoliko on bude učestvovao na izborima 2024. godine predstavlja mešanje u poslove jedne suverene države, izjavila je portparolka ruskog Ministarstva spoljnih poslova Marija Zaharova.\n„Postoje stvari koje su deo spoljne politike ili unutrašnjeg političkog procesa. Postoje stvari koje su vezane za bilateralne odnose ili za neku ideologiju države. Ali ovo što sada vidimo, po mom mišljenju, nema veze ni sa čim. Oni zaista nemaju dodira sa realnošću. Jednostavno, to svake godine postaje sve uočljivije“, objasnila je ona za televiziju „Rusija 24″.\nPrema njenim rečima, problemi SAD povezani su sa pitanjima problematičnih međurasnih odnosa, sa razjedinjenošću američkog društva, konfrontacijom ljudi „koje su godinama sukobljavali jedne sa drugima oni ljudi koji su se borili za vlast, za politički uticaj“.\nOsim toga, Zaharova je navela da u SAD postoji i disbalans između zakonodavnih akata koji su ranije usvojeni.\nKongresmeni Stiv Koen i Džo Vilson podneli su Predstavničkom domu američkog Kongresa predlog da se Putin ne prizna za predsednika ruske države ako odluči da se kandiduje za novi mandat 2024. godine, navodi se u saopštenju kongresmena.\nRanije je Moskva raspravu američkih političara i zvaničnika o situaciji mogućeg Putinovog učešća na narednim predsedničkim izborima već nazivala mešanjem u unutrašnje stvari zemlje.\nDokument koji su predložili Koen i Vilson, ako bude usvojen, ne bi bio obavezujuć.


Nastavljena rekonstrukcija oštećenih puteva u Velikom Polju\nNastavljena rekonstrukcija oštećenih puteva u Velikom Polju\nNadležni su još jednom zamolili meštane za strpljenje tokom izvođenja radova\nNakon rekonstrukcije puta za Stankovce u Velikom Polju i u zaseoku Veprovica u Piromanu, izvođači radova ponovo su pristupili aktivnostima u Velikom Polju. Reč je o deonici u Gornjem kraju koja je, takođe, oštećena tokom izvođenja radova na izgradnji auto-puta.\nU skladu sa potpisanim Sporazumom, i ova saobraćajnica biće vraćena u prvobitno stanje kao i svi lokalni putevi koji se nalaze u mesnim zajednicama Mislođin, Belo Polje, Veliko Polje, Stubline, Piroman i Brović.\nPredsednik Gradske opštine Obrenovac Miroslav Čučković je tokom obilaska ovih radova rekao da je završetak radova najveći novogodišnji poklon za meštane Velikog Polja.\n"Hvala meštanima što su bili strpljivi i radili sa državom zajedno na ovom velikom projektu. Neki nisu očekivali da će glavni put biti urađen, ali sada vidimo da jeste i idemo dalje, sledeća deonica je Belo Polje", kazao je Čučković.\nGoran Ćirić iz Javnog preduzeća za izgradnju Obrenovca objasnio je da sporazum sa izvođačem radova na izgradnji auto-puta, deonice Obrenovac – Ub, nalaže da izvođači, nakon završetka radova, sve saobraćajnice na području opštine koje su bile oštećene usled prolaska ogromnog broja teških teretnih vozila, vrate u prvobitno stanje.\n"Ukupna dužina puteva koji treba da se saniraju je 24 kilometra. Na tri lokacije na području Velikog Polja, koje prolaze ispod trupa auto-puta, trenutno se nalaze velike količine vode koje onemogućavaju bezbedan prolazak meštana. Dogovoreno je i to je ušlo u predmet i predračun radova da se ti putni pravci saniraju i u toku je izrada kišne kanalizacije", rekao je Ćirić.\nOn je i ovu priliku iskoristio da se obrati meštanima Velikog Polja, u zaseoku Stamenića kraj put ka Stublinskoj vodenici, i zamoli ih za strpljenje.\n"Tamo su trenutno zastali radovi zbog toga što se pojavilo blato zbog nekvalitetnog rada, taj put je nasipan kamenim agregatom koji u sebi ima veliku količinu blata. Dat je nalog izvođaču da tu deonicu kompletno ukloni i da naspe novi sloj", istakao je Ćirić.


Vesti - RADNA I DRUGA PRAVA ŽENA U DOBA EPIDEMIJE\nAutor: Dr Mario Reljanović, predsednik udruženja Centar za dostojanstven rad\nAutor teksta: dr Mario Reljanović\nRodni jaz u zapošljavanju u Srbiji bio je prisutan i pre početka globalne epidemije virusa COVID-19, a stanje na tržištu rada bilo je takvo da nije pogodovalo zapošljavanju žena. Ženska radno sposobna populacija brojala je značajno manje zaposlenih i mnogo više neaktivnih nego muška populacija. Drugim rečima, žene su se manje zapošljavale i imale su ograničen pristup tržištu rada.\nStruktura zaposlenosti žena otkriva međutim i da su upravo one iznele najveći teret epidemije i vanrednog stanja koje je zbog epidemije bilo proglašeno tokom dva ipo meseca ove godine. Razlog tome je što su žene zaposlene u zanimanjima koja su se smatrala „prvom linijom“ u pružanju usluga tokom epidemije - žene naime čine 75% ukupnog broja zaposlenih u zdravstvu i socijalnoj zaštiti i 69% zaposlenih u trgovinama. I u nekim drugim rizičnim zanimanjima, pre svega zbog čestih i brojnih kontakata sa drugim osobama i predmetima, uglavnom dominiraju žene - tako je čak 83% od ukupnog broja njih zaposleno među čistačima i pomoćnim osobljem (izvor: Uticaj epidemije COVID-19 na položaj i prava radnica i radnika u Srbiji, http://www.centaronline.org/sr/publikacija/1811/uticaj-epidemije-covid-19-na-polozaj-i-prava-radnica-i-radnika-u-srbiji).\nČemu su sve bile izložene radnice koje su zbog prirode posla morale da rade u prostorijama poslodavca u veoma nepovoljnim uslovima?\nNajpre se postavlja pitanje bezbednosti i zaštite zdravlja. Medicinske radnice bile su naravno najugroženije, naročito u prvim nedeljama nakon proglašenja vanrednog stanja kada nije bilo dovoljno zaštitne opreme i materijala. Ugrožene su međutim i radnice u trgovinama (prodavnicama, apotekama), koje su u toku dnevnog rada dolazile u kontakt sa više desetina, pa i više stotina korisnika. One su morale da se prilagode specifičnim uslovima rada ali i izmenjenom rasporedu radnog vremena. Medicinske radnice imale su često produžene smene, dok su radnice u prodavnicama radile i u vreme kada to nije bilo uobičajeno (na primer u 4h ujutru). Radnice u režimu radne obaveze nisu dobijale uvećanu zaradu iako je njihovo radno vreme daleko prevazilazilo uobičajene zakonske norme.\nBudući da su u isto vreme vrtići i škole bili zatvoreni, postojao je i problem usklađivanja porodičnih i profesionalnih obaveza. Ovo je naročito dolazilo do izražaja kod samohranih roditelja, među kojima dominiraju žene (prema podacima Evrostata za Srbiju, više od 75% samohranih roditelja su žene).\nDa li su iz navedenih primera loše prakse naučene neke lekcije i izvučene pouke? Čini se da nisu, budući da se nakon ukidanja vanrednog stanja, kroz letnji i jesenji talas epidemije, nije izmenio normativni okvir kada je reč o radnim pravima uopšte, pa ni kada je reč o položaju žena. Ono što bi svakako bilo od izuzetnog značaja na kratak rok, jeste preispitivanje režima radne obaveze, pravična naknada za uloženi rad radnicama koje rade u tom režimu, kao i ostalim radnicama koje se nalaze na „prvoj liniji“. Značajno je da se država odredi prema merama koje su potencijalno diskriminatorne - kao što je uvođenje radne obaveze u zdravstvene ustanove i ustanove socijalne zaštite, koje je naizgled mera koja pogađa sve podjednako ali se zapravo radi o efektu posredne diskriminacije jer su njome značajno više pogođene žene koje čine veliku većinu zaposlenih u ovim sektorima. Zaključak koji se nameće je da državni organi nisu toga svesni i da i dalje ne postoji precizan plan koji bi obuhvatio aktivnosti na boljem funkcionisanju nekih osnovnih principa radnog prava i zabrane diskriminacije.\nTreba imati u vidu i da su pojedine kategorije žena stavljene u loš položaj čak i u situacijama kada su radile od kuće. Nije se imalo razumevanja za samohrane majke koje nisu imale uslova da rade u ovom režimu, kao ni za druge roditelje kojima je zbog prostornih ili tehničkih uslova takav rad predstavljao značajnu poteškoću. Zakon o radu nedovoljno precizno reguliše navedena pitanja a Vlada Republike Srbije je za vreme vanrednog stanja donela samo nekoliko preporuka koje poslodavce nisu obavezivale i koje su prestale da važe ukidanjem vanrednog stanja. Postoji dakle značajan prostor za unapređenje ove materije, čijim detaljnijim regulisanjem bi svakako morali da budu obuhvaćeni pre svega samohrani roditelji ali i žene u celini budući da one, prema mnogobrojnim istraživanjima, osim redovnog posla značajno više vremena od muškaraca provode obavljajući kućne poslove - u uslovima ograničenog kretanja i rada od kuće, ove dve sfere se u praksi veoma lako isprepletaju i stvaraju dodatne probleme radnicama.\nDodatni problem na koji se mora obratiti pažnja jeste izuzetno povećanje nasilja u porodici za vreme ograničenja kretanja. Moraju se ustanoviti daleko efikasniji mehanizmi reakcije države na ovakve pojave i sprečiti dodatna viktimizacija žrtava (na primer, prema podacima Autonomnog ženskog centra žene koje su zbog nasilja bežale iz kuće za vreme policijskog časa tretirane su kao počinioci prekršaja).\nImajući u vidu da je epidemija trenutno u trećem talasu i da dolazeći zimski dani donose veliku neizvesnost kako će se situacija dalje razvijati, kao i da ponovno uvođenje vanrednog stanja - iako se u trenutku pisanja ovog teksta ne najavljuje - nije isključeno, sasvim je izvesno da je u prethodnim mesecima propuštena prilika da se mnogi od navedenih problema isprave i da se stvori jedna zdravija osnova za rad i život u teškim uslovima. Bilo bi od izuzetne važnosti da se u što kraćem roku donesu precizni planovi organizacije medicinskih i drugih javnih službi u okolnostima vanredne situacije uzrokovane medicinskim faktorima kao što je epidemija, uz poštovanje osnovnih potreba radnica i unapređenje njihovog položaja izmenama Zakona o radu (pravo na plaćeno odsustvo samohranih roditelja), Zakona o zdravstvenom osiguranju (pravo na punu naknadu zarade u slučaju zaraze ili izolacije) i Zakona o vojnoj, radnoj i materijalnoj obavezi (uvođenje osnovnih radnih prava u režim radne obaveze).\nAutor: Dr Mario Reljanović je diplomirao na Pravnom fakultetu Univerziteta u Beogradu i doktorirao na Pravnom fakultetu Univerziteta Union u Beogradu, odbranivši doktorsku disertaciju pod nazivom „Zabrana diskriminaciji pri zapošljavanju kao međunarodno ljudsko pravo“. Zaposlen je kao naučni saradnik na Institutu za uporedno pravo u Beogradu. Bavi se oblastima radnog i socijalnog prava, pravne informatike, međunarodne bezbednosti, antidiskriminacionog prava i prava ljudskih prava. Predsednik je udruženja Centar za dostojanstven rad i saradnik više drugih organizacija civilnog društva.


PKS poziva kompanije da se uključe u novi ciklus Programa Moja prva plata - Ekonomija - Dnevni list Danas\nPočetna » Vesti » Ekonomija » PKS poziva kompanije da se uključe u novi ciklus Programa Moja prva plata\nPKS poziva kompanije da se uključe u novi ciklus Programa Moja prva plata\nPrivredna komora Srbije (PKS) pozvala je danas preduzetnike, mikro, mala i srednja preduzeća i velike kompanije da se do 20. septembra prijave za drugi ciklus Programa „Moja prva plata“ i obezbede kvalitetan, obrazovani kadar uz podršku države, a time pomognu zapošljavanje i ostanak mladih u zemlji.\nProgram Vlade Srbije omogućiće da se 10.000 mladih u Srbiji, do 30 godina života, sa srednjim i visokim obrazovanjem, bez radnog iskustva, osposobi za samostalan rad na konkretnim poslovima, podseća se u saopštenju.\nКompanije kroz ovaj Program, kako je ukazano, dobijaju mogućnost da izaberu kandidate koje će obučiti u skladu sa svojim potrebama, a troškove uvođenja u posao snosi država.\nProgram poslodavcima daje šansu da novim zapošljavanjem povećaju obim poslovanja, investiraju u razvoj ljudskih resursa i uz manje troškove, unaprede postojeće timove.\nPoslodavci mogu korisnicima da isplate i dodatna sredstva, koja na mesečnom nivou ne mogu biti veća od iznosa koji isplaćuje Nacionalna služba za zapošljavanje (NSZ).\nZa ponuđene pozicije u firmama mladi će se opredeljivati od 1. do 31. oktobra 2021. godine.\nKako je navedeno, proces odabira kadrova je jednostavan – nakon prijave, aplikacija povezuje poslodavce sa kandidatima koji svojom biografijom odgovaraju opisu poslova u oglašenim radnim pozicijama.\nPrema podacima iz ankete PКS, 98 odsto poslodavaca koji su učestvovali u prvom ciklusu Programa „Moja prva plata, ponovo bi učestvovalo u ovakvoj akciji.\nProgram Vlade Srbije „Moja prva plata“ sprovodi NSZ uz podršku Ministarstva za rad, zapošLjavanje, boračka i socijalna pitanja, Ministarstva finansija, Кancelarije za informacione tehnologije i elektronsku upravu i PKS.\nkompanijeMoja prva platapks


27-01-2021 10:58 Izdvojeno Srbija Politika\nStvarnost o Vučiću mora da postane široko poznata u Srbiji, on je potpuno lišen inteligencije, ali nije nadležan. Dok Srbi ne shvate brutalnu stvarnost o svojoj zemlji i ne bojkotuju lažne predsedničke i parlamentarne izbore, tek tada će biti posejano seme za Srbiju koja vraća svoju nezavisnost i slobodu - kaže u intervjuu za Direktno, Markus Papadopulos, britanski politički analitičar i autor.\n- Vučić uopšte nije važan, jer je on samo marioneta koja izvršava naređenja iz SAD-a, Velike Britanije i EU. Vučić nema moć u Srbiji. Stvarna moć leži na gore pomenutim kolonijalnim gospodarima u Srbiji. Ukratko, Vučić je pomagač Zapada. Stvarnost o Vučiću mora da postane široko poznata u Srbiji. Istina, Vučić je potpuno lišen inteligencije, ali Vučić nije nadležan u Srbiji. On je jednostavno frontmen Zapada, predsednik države. Kada dođu vremena kada se Vašington, London i Brisel međusobno dogovore da je Vučić poslužio svrsi, on će se povinovati svojim gospodarima i odstupiti.\n- Srbija i srpski narod plaćaju cenu 5. oktobra 2000. Zapadni kolonijalni sistem u Srbiji je ono što doslovno ubija zemlju, a ne marionetski predsednik ili marionetski premijer. Dok Srbi ne shvate brutalnu stvarnost o svojoj zemlji i ne bojkotuju lažne predsedničke i parlamentarne izbore u Srbiji, tek tada će biti posejano seme za Srbiju koja vraća svoju nezavisnost i slobodu.\nKako komentarišete da je za ambasadora u SAD imenovan Marko Đurić, osoba bez ikakvog diplomatskog iskustva, kao nagradu za vernost Vučiću?\n- Vaše diplomate su nekad bile jedne od najpoštovanijih u svetu zbog toga kako su neumorno i strastveno sledile nacionalne interese. Međutim, od 5. oktobra 2000. srpske "diplomate“ postale su za podsmeh u svetu, posebno u zapadnim zemljama. Jer oni, Srbi i Srpkinje, koji zauzimaju položaje poput ambasadora, nisu stvarne diplomate. Nikada nisu prošli diplomatsku obuku. Umesto toga, marionete u Beogradu ih biraju, jer su ili drugari ili prijatelji ili su prijatelji članova uže porodice marioneta. Te takozvane diplomate nastavljaju da sprovode sve što im zapadni gospodari nalože, istovremeno obogaćujući se. Nadam se samo da je srpska javnost svesna da putem svojih poreza plaća ogromne plate srpskih „diplomata“ koje zapravo nisu diplomate i koje umesto toga lebde pod nogama predstavnika američke, britanske i nemačke vlade.\n- Bajden će nastaviti da širi zapadnu političku, ekonomsku, vojnu i kulturnu prevlast u Srbiji, kao i u celoj bivšoj Jugoslaviji. Okrećući se Vašingtonskom sporazumu, Bajden, kao krajnji zapadni kolonijalni guverner u Srbiji, prirodno će uputiti izdajnike u Beogradu da to primene, jer bi srpsko priznanje takozvane Republike Kosovo zacementiralo zapadnu dominaciju u bivšoj Jugoslaviji, okupljajući njene lakeje u Beogradu i Prištini. Potrebno je zadati težak udarac srpskom nacionalnom identitetu i srpskom patriotizmu i negirati rusku popularnost koju ona ima među običnim Srbima, jer Moskva, u slučaju da Beograd prizna nezavisnost KiM, ne bi imala mogućnost da učini bilo šta drugo sem da ga i sama prizna, takva je stvarnost diplomatskih normi.\n- Moja nedavno objavljena knjiga, "Ustani, Rusijo: Povratak Rusije u svetsku politiku", u celom jednom poglavlju istražuje odnos Ruske Federacije i sa Srbijom i sa Crnom Gorom. Dovoljno je reći da je od 5. oktobra 2000. ruski uticaj na političkom nivou u Srbiji zanemarljiv zbog toga što je Srbija kolonija Zapada. Suprotno tome, Moskva na javnom nivou uživa veoma značajnu podršku - podršku koja vekovima traje zbog zajedničkih duhovnih i kulturnih vrednosti između Rusa i Srba. Vladimir Putin očigledno razume da Srbija robuje Americi, Britaniji i EU i da su političari poput Aleksandra Vučića i Ane Brnabić marionete i izdajice i da su ih Vašington, London i Brisel posebno izabrali za sprovođenje zapadne politike u Srbiji.\n- Razlog zbog kojeg Putin redovno posećuje Srbiju je zadržavanje tradicionalnog ruskog uticaja među običnim Srbima u nadi da će jednog dana to dovesti do pada Zapada sa vlasti u Srbiji i, shodno tome, do prestrojavanja Srbije ka Rusiji. Istovremeno, zapadni gospodari zapovedaju Vučiću da se sastane sa gospodinom Putinom i zaspe ga rečima hvale, jer ako to ne učini, Vučić bi se sukobio sa većinom srpske javnosti koja je naklonjena Rusiji. Pored toga, pokoravajući se svojim gospodarima na Zapadu i susrećući se sa Putinom, ovo omogućava Vučiću da zadrži varljivu predstavu da Srbija sprovodi politiku nesvrstanosti, kada, naravno, kako prolaze svaki dan, nedelja, mesec i godina , Srbija se politički, ekonomski, vojno i kulturno integriše sa Zapadom - zaključio je Markus Papadopulos.\nSrbija je jedan od šest prioriteta DŽozefa Bajdena. Više o tome čitajte OVDE.


Rama se u Rimu danas sastao sa premijerom Italije Paolom Đentilonijem.\n- Rusija ima vezu sa Srbijom, sa slovenskim svetom, ali koristi tu vezu kao da je u pitanju pion na šahovskoj tabli ruskih geostrateških interesa - ocenio je Rama.\nOn je na pitanje da objasni šta znači njegova tvrdnja da se nakon ratova 90-ih godina prošlog veka balkanske zemlje transformišu "iz neprijatelja u susede" i kakav odnos Albanija ima sa Srbijom, podsetio da je "pre četiri godine bio prvi albanski premijer koji je posetio Beograd od 1946." i da je "predsednik (Srbije Aleksandar) Vučić bio prvi koji je došao u Albaniju za poslednjih 60 godina".\nKosovo jeste tačka neslaganja, ali možemo da sarađujemo\n- Radimo na ambicioznom planu sa ciljem ukidanja carinskih stopa, olakšavanja trgovine i to će nam korak po korak pomoći u prevazilaženju naših razlika i rešavanju naših sporova. Kosovo je tačka neslaganja, ali se bavimo time, možemo sa sarađujemo - kazao je Rama.\n- I to nije samo zato što želimo da postanemo punopravni član političkog i ekonomskog bloka koji osećamo kao svoj dom i koji će pomoći našem razvoju, našoj stabilizaciji. To je i zato što je Balkan i dalje region u kojem je sećanje na evropske ratove i dalje živo. Istorija može da se ponovi, a EU je nastala i duguje svoj uspeh tome što je garantovala evropskim narodima mir i prosperitet nezabeležen u prošlosti - naveo je albanski premijer.\nRama: Trilateralni sastanak više nego dobrodošao\nRama: Pens naglasio interes SAD za saradnju sa Zapadnim Balkanom


NE ZNA SE KO JE MAJKA, A KO ĆERKA: Kaja Ostojić ponosno pokazala naslednicu, na koju je "pao" čak i Madonin sin!(FOTO)\nDruštvene mreže preplavili su lajkovi i komentari na račun izgleda mame i ćerke\n16.08.2021. - 19:33h Autor: Stil/Wanted.rs\nPevačica Kaja Ostojić objavila je fotografije sa ćerkom Nikolinom koja je izrasla u pravu lepoticu.\nPevačica Kaja Ostojić oduvek je bila jedna od najlepših i najstraktivnijih na našim prostima, a da geni nisu voda, potvrdila je i njena nasledica Nikolina, koja se sa samo 19 godina već izrasla u pravu lepoticu.\nKoliko je na nju ponosna, pevačica je pokazala najnovijim emotivnim postom, gde je javno napisala da je srećna u kakvu je mladu ženu izrasla.\n"Zenica oka mog. Ponosna sam na sve što si postala, i u kakvu divnu ženu rasteš. Hvala nebesima sšto je pubertet na izmaku i što je sada tako lepo i lako biti tvoja mama", napisala je Kaja u opisu fotografija.\nInače, Katarina je Nikolinu dobila iz prvog braka s Nikolom Dragojlovićem, kada je imala samo 19 godina, pa ne čudi što su mnogi komentarisali da izgledaju poput sestara, a ne kao majka i ćerka.\n"Predivne", "Ne zna se koja je lepša", "Da li je moguće da ovoliku ćerku imaš", "Prirodna lepotica, to se ceni", "Velika ćerka i mlada mama"... samo su neki od komentara na mrežama.\nA post shared by NIKAY (@itsnikay)\nTakođe, poznato je da je svojevremeno Nikolina "bacila na kolena" i Madoninog sina Roka. Njih dvoje su se videli u Verbijeru, odmaralištu na švajcarskim Alpima pre tri godine, o čemu su čak pisali i svetski mediji.\nNe sumnjamo da bi danas retko ko odoleo šarmu lepe Nike, koja je odnedavno prešla u tabor plavuša - i to joj odlično stoji!


Vjosa Osmani nije (još) izabrana za predsednicu Kosova GracanicaOnline.Info\nVjosa Osmani nije (još) izabrana za predsednicu Kosova\nZbog nedostatka kvoruma, sednica Skupštine Kosova na kojoj je jedina tačka dnevnog reda bila izbor predsednika, prekinuta je večeras\nZbog nedostatka kvoruma, sednica Skupštine Kosova na kojoj je jedina tačka dnevnog reda bila izbor predsednika, prekinuta je večeras i kako je rekao predsednik Skupštine Glauk Konjufca, biće nastavljena sutra u 17 časova.\nSednica skupštine je započela sa dva sata zakašnjenja, a na početku zasedanja kvorum za Vjosu Osmani dali su i Demokratski savez Kosova, osam poslanika stranaka nevećinskih zajednica, ali i poslanica Alijanse za budućnost Kosova, Aljbena Rešitaj, iako je predsednik te partije Ramuš Haradinaj izjavio da njegova stranka neće ni glasati za Vjosu Osmani, niti će dati kvorum za njen izbor. Nešto kasnije, poslanica Rešitaj je prešla i u poslanički klub Pokreta Samoopredeljenje.\nIako se do poslednjeg trenutka očekivalo da će Avdulah Hoti, Agim Veljiu i Driton Seljmanaj iz Demokratskog saveza Kosova ubaciti svoje listiće u glasačku kutiju i tako obezbediti kvorum, to se nije dogodilo, pa je u prvom glasanju u prvom krugu u glasačkoj kutiji bilo 78, a u ponovljenom prvom krugu 79 glasova.\nPoslanici Srpske liste nisu bili u sali za vreme današnje sednice, dok su predsednik Demokratske partije Kosova Enver Hodžaj i potpredsednik te partije Bedri Hamza, bili kratko u skupštinskoj sali, da bi posle Hodžajevog obraćanja u kome je rekao da Vjosa Osmani nije pogodna ličnost za predsednicu i da je „Aljbin Kurti autokrata“, napustili salu. Sednici nisu prisustvovali ni Adem Hodža iz Jedinstvene goranske partije i Fadilj Gaši iz Romske inicijative.\nTags: Vjosa Osmani nije (još) izabrana Predsednik Kosova Skupština Kosova\nPrevious Samoopredeljenje povuklo predlog za izmenu i dopunu Zakona o opštim izborima\nNext Arben Gaši: Samoopredeljenje da prestane da ucenjuje DSK\n26. septembra 2021., 04:59


Mađarska privredna ofanziva na region - Indikator.ba\nMađarska privredna ofanziva na region\n20.3.2022 13:54 | Indikator.ba\nVijest da je mađarski Indotek mogući kupac Sberbankovog udjela u Fortenovi još jedna je potvrda privredne ofanzive Mađarske na region.\nMađarske kompanije pojavljuju se kao akteri M&A poslova širom regiona zapadnog Balkana, što slijedi istovremeni rastući politički interes ove zemlje za ovo geografsko područje, pogotovo s obzirom na dobre odnose koje ona razvija prije svih sa Srbijom, Slovenijom i bosanskohercegovačkim entitetom Republike Srpska.\nVrlo često se kao kupci pojavljuju mađarske kompanije i drugi subjekti bliski premijeru Viktoru Orbanu i vladajućoj partiji Fides.\nSasvim sigurno da bi eventualni ulazak u vlasništvo Fortenova grupe bio najveća mađarska operacija u regionu, jer bi Indotek grupa u većinskom vlasništvu Danijela Jelineka, jednog od najbogatijih Mađara i prijatelja premijera Viktora Orbana, došla do velike imovine i značajnog poslovnog prodora u više područja.\nPotencijalno se, u slučaju ove kupoprodaje, za Mercator i Konzum otvaraju mogući putevi saradnje sa francuskim maloprodajnim divom Auchanom, s kojim Indotek pregovara o strateškoj saradnji i vlasničkom povezivanju.\nIndotek grupa je i većinski vlasnik fonda Diofa, koji se nedavno pominjao kao potencijalni kupac 43-postotnog udjela u slovenskoj Savi, glavnom slovenskom hotelijeru koji preko Sava Turizma posjeduje oko 3000 hotelskih soba širom Slovenije, a kojeg prodaje američki finansijski fond York.\nU posljednjih mjesec-dva dogodilo se nekoliko transkacija mađarskih kompanija u regionu, koji ovu zemlju promovišu među sve značajnijeg stranog ulagača.\nPrije nekoliko dana objavljeno je da će mađarska tvrtka za obnovljive izvore energije Lugos Renewables postati vlasnik 70 posto solarne elektrane Trebinje 1 u izgradnji, dok će ostatak kontrolirati Elektroprivreda Republike Srpske (ERS), koja ima 50-godišnju koncesiju na ovaj projekat.\nI dok Luka Petrović, direktor Elektroprivrede Republike Srpske, govori kako je "ovo najbolji model na Balkanu („neka se javi svako ko ima bolji“) mnogi tumače da ovom transakcijom Republika Srpska putem svog državnog preduzeća „otplaćuje dug“ Mađarskoj za političku podršku za akcije koje je vodstvo ovog entiteta poduzimalo u proteklom periodu.\nOvu informaciju objavljenu tokom sedmice koja je na izmaku, pratila je vijest iz susjedne Srbije da je mađarska elektroprivreda MVM potpisala ugovor s tamošnjom Maneks grupom, kojim bi mađarska kompanija trebalo da stekne 33,4 posto udjela u preduzećima Energotehnika Južna Bačka Novi Sad i Elektromontaža Kraljevo.\nVeliki posao u regionu napravila je mađarska tvrtka za upravljanje IT uslugama 4iG koja je preuzela nedavno dva telekoma u Albaniji – One Telecommmunitacions i Albtelecom, a prije toga preuzela je Telenor Crne Gore od nizozemske PPF grupe.\nMađarska je posebno posljednjih godinu-dvije puno investirala u Sloveniji.\nU 2021. godini, mađarska banka OTP kupila je mariborsku NKB banku od američkog fonda Apollo, a MOL slovenske benzinske servise od privatnih austrijskih investitora. Obje transakcije ukupno su vrijedile više od 1,3 milijarde eura.\nOvim akvizicijama MOL je sa Inom nakon ljubljanskog Petrola postao drugi dobavljač naftnih derivata u Sloveniji, dok je OTP preuzeo primat u bankarsko-finansijskom sektoru od dominantne Nove Ljubljanske banke (NLB), ali se situacija ponovo obrnula u korist domaćeg zajmodavca nakon što je nedavno kupio lokalnu podružnicu posrnule Sberbank.\nAnalitičari ocjenuju da su mađarska preduzeća spretno iskoristila povlačenje međunarodnih korporacija u Sloveniji jer su među rijetkima koja imaju velik kapital i interes da toliko investiraju na slovensko tržište, a imaju i ambicije regionalnog širenja.\nU Sloveniji su se Mađari sa 460 miliona direktnih stranih investicija u 2020. godini uvrstili među vodeće ulagače, a osim naftnog i finansijskog sektora naročito su bili aktivni u preuzimanju medija (NovaTV24 , Radio City...).\nInače, pomoću kompanija povezanih s vladajućom političkom strankom Fides i različitih fondacija i klinjentlističke mreže Viktor Orban uspostavio je svoje medije i u drugim zemljama u regiji, pa je tako finansirao ili preuzimao medije u Srbiji i Sjevernoj Makedoniji.\nPoznat kao ljubitelj fudbala, Viktor Orban je investirao u fudbalske klubove, te je u hrvatski FK Osijek upumpano 15 miliona eura, a u nogometnu akademiju TSC u Bačkoj Palanki u Srbiji 9,5 miliona eura.\nAnalitičari navode da iza privrednih i drugih akcija Mađarske u zemljama regionu stoji politika premijera Viktora Orbana koja je motivirana namjerom da učvrsti svoj utjecaj u zemljama koje su nekada bile u okviru Velike Mađarske.\nTo su dijelovi Slovenije, Hrvatske, Srbije, Rumunije i Slovačke i jedan mali dio Ukrajine i one se redovno nalaze na mapi "Velike Mađarske" koju Orban na svakim izborima dijeli na poleđini svojih predizbornih letaka.


Vrijednost investicija je povećana za 12 procenata na godišnjem nivou na 208 miliona evra, rekao je direktor Uprave za slobodne zone Milan Ristić.\nRistić je, na sjednici Grupacije slobodnih zona Srbije (GSZS) u Novom Sadu, naveo da je FAS Slobodna zona Kragujevac, koja vuče polovinu prometa i ima najveći obim izvoza među slobodnim zonama Srbije, u 2017. imala pad proizvodnje i izvoza između 15-20 posto u odnosu na prethodnu godinu.\nRast od dva procenta, kako je naveo, implicira da su u okviru ostalih slobodnih zona pokrenuti novi proizvodni procesi.\nProizvodnja u slobodnim zonama je iznosila 2,5 milijardi evra, što je za četiri odsto više u odnosu na 2016, dodao je Ristić, predstavljajući preliminarne podatke iz izvještaja o poslovanju u 2017. godini.\nPrema njegovim riječima, vrijednost izvoza je bila 2,3 milijarde evra prošle godine, što je rast od četiri odsto na godišnjem nivou.\nOn je takođe istakao da je broj zaposlenih u okviru slobodnih zona u Srbiji povećan za 13 procenata na 28.270 radnika, navodi u saopštenju GSZS.\nPredsjednik Grupacije slobodnih zona i carinskih skladišta Dragan Kostić rekao je da postoji mogućnost otvaranja kancelarije Svjetske organizacije slobodnih zona (WFZO) u Srbiji, i to u Beogradu, što bi, pored kancelarije u Poljskoj i najvjerovatnije u Kazahstanu, bila treća kancelarija zadužena za Jugoistočnu Evropu.\nZadatak jedne takve kancelarije bio bi prikupljanje, analiza i obrada podataka o slobodnim zonama na Balkanu, podsticanje saradnje između slobodnih zona kao i razmjena iskustava.\nTagovi: investicijeizborrastslobodne zonesrbijavaznovrijednost


Promena na čelu Cryo-Save Srbija\nYou are at:Home»Vesti»Promena na čelu Cryo-Save Srbija\nBy Vesna Kovačević on\t 29/11/2016 Vesti\nHolandska Esperite Group, vodeća međunarodna kompanija u oblasti regenerativne i prediktivne medicine, u čijem sastavu posluju kompanije Cryo-Save i Genoma objavljuje promenu na čelu svoje kompanije Cryo-Save u Srbiji. Na mesto direktora kompanije postavljen je Zoran Purković, koji ima više od 15 godina iskustva u oblasti zdravstvene zaštite i farmacije. U kompaniju Cryo Save, gospodin Purković dolazi sa pozicije direktora BEL Hospicea, dok je prethodno iskustvo sticao u kompanijama GlaxoSmithKline, MSD, Johnson&Johnson i Abbot Laboratories.\n“Esperite Group je lider u oblasti regenerativne i prediktivne medicine, prisutna u trideset zemalja na tri kontinenta. Najveća porodična banka matičnih ćelija u Evropi – Cryo-Save, sa sedištem u Švajcarskoj, koja čuva preko 300.000 uzoraka iz krvi i pupčane vrpce novorođenčadi, deo je naše Esperite porodice. Naš cilj je da u Srbiji, u kojoj smo kao Cryo-Save d.o.o. prisutni od 2007. godine, nastavimo da budemo najpouzdaniji partner budućim roditeljima i lekarima, i to ne samo u oblasti čuvanja matičnih ćelija, već i u veoma važnom segmentu prenatalnog testiranja. Naš Tranquility test predstavlja ogroman napredak u skrining metodologiji svojom bezbednošću, sveobuhvatnošću i preciznošću koju garantujemo, budući da se svi uzorci testiraju u našoj laboratoriji u Ženevi”, izjavio je Zoran Purković, novi generalni direktor Cryo-Save Srbija.


Šta je potrebno da bi neko postao sudski tumač? - Akademija Oxford Blog\n25. februara 2020. 25. februara 2020. Akademija Oxford Akademija Oxford\nDa razjasnimo odmah, prevodioci i sudski tumači ne vrše iste poslove.\nDok, sa jedne strane bilo koji sudski tumač može da se bavi i prevođenjem u usmenoj i pisanoj formi sa stranog jezika na srpski i sa srpskog jezika na taj strani, dotle prevodilac ni u kom slučaju nema pravo da obavlja zadatke sudskog tumača, a ukoliko ne poseduje adekvatnu licencu za obavljanje tog posla.\nKada se javi potreba za sudskim tumačima, Ministarstvo pravde naše zemlje ima obavezu da objavi zvanično konkurs za imenovanje stalnih sudskih tumača, to jest sudskih prevodilaca.\nObaveza je svakog zainteresovanog lica da u potpunosti ispuni sve zahteve tog konkursa, a posle čega će prijavljeni dobiti informacije o rezultatima konkursa, odnosno o samom postupku sticanja licence za sudskog tumača.\nKako je navedeno u opštim uslovima tog konkursa, svi punoletni građani Republike Srbije koji imaju takozvano potpuno znanje određenog jezika, te koji su u potpunosti upoznati sa pravilnim korišćenjem pravne terminologije, a uz to imaju i minimalno petogodišnje iskustvo u poslovima prevođenja, imaju pravo da se prijave na konkurs za imenovanje stalnih sudskih tumača Ministarstva pravde.\nPored toga što moraju dostaviti svu neophodnu dokumentaciju, a što je precizno navedeno u aktuelnom konkursu, zainteresovani su u obavezi da dostave i pravilno popunjen prijavni obrazac.\nU principu, konkurs se objavljuje kada se ukaže potreba za dodeljivanjem licenci za sudske tumače i to za tačno definisanu jezike, pa se i uslovi konkursa mogu promeniti.\nMeđutim, postoje opšti uslovi, koji moraju biti od strane prijavljenih u potpunosti ispunjeni.\nU tom smislu sudski prevodilac može biti lice koje ima adekvatno visoko obrazovanje za željeni strani jezik, te ima sasvim dovoljan nivo znanja tog jezika, odnosno njegovog korišćenja i u pisanoj i u usmenoj formi. Takođe se podrazumeva da osoba, koja se prijavljuje na konkurs za imenovanje stalnih sudskih tumača ima dovoljan nivo znanja da može da prevodi i pisani i usmeni sadržaj sa tog stranog jezika na srpski i u suprotnom pravcu.\nSem toga, mora i da u potpunosti vlada pravnom terminologijom, koja se koristi na tom jeziku, a neophodno je i da poseduje adekvatan dokaz o najmanje petogodišnjem radnom iskustvu u poslovima, koji su vezani za prevođenje.\nNije neophodno da kandidat poseduje diplomu Filološkog fakulteta, ali je to u svakom slučaju poželjno. Ukoliko se prijavi osoba, koja tu diplomu ne poseduje, onda će od strane nadležnog ministra biti formirana specijalna komisija, čiji članovi će biti u obavezi da izvrše adekvatne provere nivoa znanja određenog jezika za tog kandidata.\nTakođe se očekuje od svakog kandidata i da dostavi standardnu dokumentaciju, u vidu izvoda iz matične knjige rođenih i uverenje o državljanstvu, kao i potvrdu da nije krivično gonjen ili osuđivan. Precizne informacije o tome će, u svakom slučaju biti navedene u aktuelnom konkursu.\nS obzirom na to da postoji zvaničan pravilnik o stalnim sudskim tumačima, to se prilikom formiranja zahteva konkursa posebno vodi računa da sve što je u tom pravilniku navedeno, bude i ispoštovano.\nZvanično se na sajtu Ministarstva pravde Republike Srbije objavljuje konkurs za imenovanje stalnih sudskih tumača, a kada se za tim ukaže potreba. Sem toga, informacije o ovom konkursu mogu dobiti kandidati i u „Službenom glasniku“.\nObaveza je nadležnog ministarstva da u roku od 60 dana od kada primi zahtev prijavljenog, pruži i adekvatan odgovor na njega.\nA pošto sve to bude ispoštovano i izvršen odabir u skladu sa zakonom, kandidati će postati i zvanično vlasnici licence za sudskog tumača za odabrani jezik.\nUloga sudskog tumača je specifična posebno prilikom obrade dokumenata, budući da prevodi dokumenata sa srpskog na engleski jezik ili na bilo koji drugi strani jezik, odnosno sa nekog stranog jezika na srpski ne mogu da se tretiraju validnim sa pravnog aspekta, a ako ne poseduju i pečat zvanično ovlašćenog sudskog tumača. Važno je napomenuti i to da sudski prevodilac može da bude angažovan i u određenim situacijama, a kada postoji potreba klijenta da komunicira sa nadležnim državnim institucijama ili na primer, kada se organizuje venčanje stranih državljana, pa je potrebno prisustvo i stručnog lica.\nJedan sudski tumač može da obavlja i poslove prevođenja dokumenata, a ako je to potrebno, ali je svakako njegova uloga bitna prilikom overe prevedenih dokumenata, u kom slučaju on ličnim pečatom potvrđuje njihovu verodostojnost, to jest istovetnost sa originalima.


Abe Putinu: Vladimire... - 10.11.2017, Sputnik Srbija\nAbe Putinu: Vladimire...\nPredsednik Rusije Vladimir Putin na sastanku sa premijerom Japana Šinzom Abeom čestitao je pobedu njegove partije na izborima. 10.11.2017, Sputnik Srbija\n© Sputnik / Mihail Klimentьev / Uđi u foto-galerijuVladimir Putin i Šinzo Abe u Vijetnamu\nPredsednik Rusije Vladimir Putin na sastanku sa premijerom Japana Šinzom Abeom čestitao je pobedu njegove partije na izborima.\n10 Novembar 2017, 11:31\nŠinzo Abe je izjavio da je spreman da razgovara o denuklearizaciji Korejskog poluostrva.\n„Pre svega, želim da Vam čestitam na ubedljivoj pobedi na izborima. Nadam se da će nam to omogućiti da realizujemo sve naše planove“, rekao je Putin na sastanku sa Abeom.\n„Naši odnosi se u celini razvijaju, razvijaju etapno što me veoma raduje. Intenziviran je politički dijalog, razvijaju se diplomatske veze. Međutim, naravno, uvek postoje pitanja koja traže dodatne razgovore. Veoma sam srećan zbog mogućnosti da se danas sastanemo i razgovaramo“, naveo je šef ruske države.\nŠinzo Abe je zahvalio ruskom lideru na čestitkama.\n„Zahvaljujući tome, možemo nastaviti saradnju sa Vladimirom i u budućnosti. Povodom međunarodnih pitanja, spreman sam na razmenu mišljenja o našoj saradnji o denuklearizaciji Korejskog poluostrva“, saopštio je japanski premijer.


Savo Manojlović: Izjave Brnabić o Rio Tintu pokazuju da je to tema koja ugrožava popularnost ...\nSavo Manojlović: Izjave Brnabić o Rio Tintu pokazuju da je to tema koja ugrožava popularnost …\nBeta 8. januara 2022. 13:50\nDirektor za kampanje inicijative Kreni-Promeni Savo Manojlović ocenio je danas da izjava premijerke Ane Brnabić o oduzimanju dozvola kompaniji „Rio Tinto“, pokazuje da je „to tema koja ugrožava popularnost vlasti“.\n„Vlada i Skupština moraju pre raspuštanja i novih izbora da donesu akte kojima se zabranjuje iskopavanje litijuma i Rio Tintu, ali i bilo kojoj drugoj kompaniji“, naveo je Manojlović u saopštenju.\nOn je najavio da će upravo iz tog razloga Kreni-promeni to predložiti kroz narodnu inicijativu, kao i da će tom aktivnošću „dodatno podići temu u javnosti“.\n„Rio Tinto i iskopavanje litijuma će potonuti, vlast sada bira da li će potonuti sa njima“, naglasio je Manojlović.\nBrnabićeva je ranije danas rekla da je vlada Srbije „vrlo blizu“ da ispuni sve zahteve vezane za iskopavanje litijuma u Srbiji i povuče sve dozvole koje je dobila kompanija „Rio Tinto“, ali da je pre toga potrebno da se uradi procena „koliko će država biti dužna“ zbog toga.\nDjilas i SSP podržali Apel za odgovornost, koji je potpisalo više od 50 poznatih…\nVladeta Janković: Prihvatio bih kandidaturu za gradonačelnika…\nPoverenik: Živimo naučnu fantastiku, velika odgovornost na zaštiti…\nJeremić o kandidaturi Vladete Jankovića: Ne želim da spekulišem o…\nLajčak ohrabrio radnu grupu za registarske tablice da…\nEvoparlamentarci poručili premijerki da su aprilski izbori…


Blokiran račun Simpa - Biznis i Finansije\nHome\tVestiBiznis & Finansije\tBlokiran račun Simpa\nPoreska uprava Srbije danas je blokirala račun kompanije Simpo zbog poreskog duga od 4,88 milijardi dinara. Simpo je uložio žalbu na rešenje o prinudnoj naplati duga, koje mu je juče uručeno, i tražio je odlaganje izvršenja rešenja, ali je Poreska uprava odbila taj zahtev.\nTa kompanija, kako je saopštila Poreska uprava, nije u postupku restrukturiranja, što tvrdi njena uprava, tako da po tom osnovu nije ni mogla da bude oslobođena prunudne naplate javnih prihoda.\nAgencija za privatizaciju je 2005. godine donela odluku o prodaji Simpa metodom javnog tendera, ali taj postupak nije ni započet. Za preduzeća koja su u postupku privatizacije državni poveralac nije mogao da prunudno naplaćuje svoja potraživanja samo za obaveze nastale do 31. decembra 2007. godine.\nPoreska uprava je prijavila potraživanja u postupku privatizacije Simpa u iznosu od oko 845 miliona dinara, a razlika do 4,88 milijardi dinara, koliko je ukupan dug Simpa, je tekući dug koji Simpo nije plaćao, iako je isplaćivao zarade, bez plaćanja poreza i doprinosa na njih.\nOd ukupnog duga, Simpo za doprinose duguje oko dve milijarde dinara.\nPoreska uprava je 20. avgusta dostavila Simpu opomenu pred blokadu računa i kompaniji dala rok do 22. avgusta da zatraži konverziju duga u kapital države ili da isplati dug, na zakonom propisani način.Ukoliko bi dug bio konertovan, država bi bila vlasnik 65 odsto akcija Simpa koji zapošljava oko 4.500 radnika.\nSimpo je juče najavio da će 26. avgusta Vladi Srbije dostaviti program restrukruriranja, kojim je predvidjen način oplate poreskog duga.


Turska za kopnene trupe u Siriji\nTurski vojnici patroliraju u blizini granice sa Sirijom (arhiva)\nJedan turski zvaničnik izjavio je da Ankara traži od saveznika da pokrenu zajedničku kopnenu inicijativu u Siriji.\nSirijski predsednik Bašar al Asad izjavio je da će predloženi sporazum o prekidu vatre biti “teško” primeniti i optužio Tursku i Saudijsku Arabiju da rade pod dirigentskom palicom stranih sila.\nTokom jučerašnjeg obraćanja u Damasku, Asad je postavio pitanje ko će tokom primirja kontrolisati ono šta rade opozicione snage, koje on uvek naziva teroristima.\n"Niko…Ko će razgovarati sa teroristima ako terorističke organizacije odbace prekid vatre? Ko će ih pozvati na odgovornost? Oni kažu da hoće prekid vatre u roku od nedelju dana. Ko je sposoban da stvori sve potrebne uslove za nedelju dana? Niko", smatra Asad.\nJedan turski zvaničnik izjavio je da Ankara traži od saveznika da pokrenu zajedničku kopnenu inicijativu u Siriji, jer je to, kako navodi, jedini način da se zaustavi rat u toj zemlji koji traje već pet godina. Taj isti zvaničnik rekao je novinarima da se Turska zalaže za međunarodne kopnene operacije u Siriji, ali da neće sama da preduzme takve mere.\nTurska je u sastavu međunarodne koalicije koju predvode SAD u vazdušnim napadima protiv pripadnika Islamske države u Siriji, kao i Saudijska Arabija, koja je takođe najavila spremnost da, u okviru šire koalicije, rasporedi svoje kopnene snage u Siriji.


Radojičić na Forumu gradonačelnika u Firenci\n26.02.2022 | Info\nGradonačelnik Beograda Zoran Radojičić, u društvu 65 gradonačelnika iz velikog broja zemalja mediteranskog regiona, učestvuje na Forumu gradonačelnika u Firenci, saopštio je Beoinfo.\nTeme ovogodišnjeg foruma su kulturna saradnja, pitanja javnog zdravlja i saradnje povodom pandemije kovid-19, ekološka pitanja i nova rešenja za migrantsku krizu.\n"Čast mi je što imam priliku da učestvujem na ovako značajnom događaju i zahvaljujem gradonačelniku Firence Dariju Nardelu, koji je u Beogradu prepoznao važnog partnera u procesima saradnje i donošenju važnih rešenja za izazove velikih gradova", rekao je Radojičić.\nOn je istakao da Mediteran ne podrazumeva samo gradove na samoj obali nego i ideju mosta kulture i saradnje, a koja se kroz istoriju pokazala značajnom.\n"Teme kojima se bavi ovogodišnji forum su od izuzetne važnosti za naš grad i ponosan sam na rezultate koje je Beograd ostvario, počevši od značajnog kulturnog razvoja, preko međunarodnog povezivanja sa ostalim evropskim gradovima poput Atine, Istanbula i Sankt Peterburga, ulaganja u velike infrastrukturne do ekoloških projekata", rekao je Radojičić.\nOn je najavio da će tokom konferencije i neformalnih susreta delegacija Beograd imati i niz bilateralnih sastanaka sa gradonačelnicima velikih gradova, sa ciljem da se unapredi bilateralna saradnja, kako bi se došlo do važnih rešenja koja će dodatno poboljšati kvalitet života Beograđana.


610\tObjavljeno 11 avgust 2020 Autor: Bojan Trgić\n''Micro mreža'' ne planira da radi klasično izvještavanje, nego ćemo zajedno sa vama, dragi čitaoci, analizirati odborničke liste, kandidate za gradonačelnika i pojedinačno kandidate u cilju što transparentnije analize lokalnih izbora.\nFokusiraćemo se na Gradišku, u kojoj planiramo da prvo objavimo koju ćemo političku partiju analizirati, a potom da nam vi šaljete u ''inbox'' sve sugestije i ono što zante o kandidatima, jer polazimo od pretpostavke da svoje komšije najbolje poznajete.\nTakođe, pozivamo sve one koji bi htjeli da kažu svoje mišljenje, da nam se javi kako bi zajednički napravili analizu. Izuzetno je važno da se što veći broj čitalaca uključi u ovu aktivnost, kako bi građani aktivno djelovali na kandidate, koji bi trebali da u njihovo ime i za njihov interes rade naredne četiri godine.\nAko imamo u vidu da je pred nama izuzetno težak period, uzrokovan pandemijom koronavirusa, veoma je važno da svoje biračko pravo što bolje iskoristite, dragi građani, jer je izlaznost iz godine u godinu sve manja.\nNaš portal će nastaviti sa istraživačkim pričama iz svih sfera života, a prije svega ćemo vas izvještavati o korupciji, čime ćemo doprinijeti zaštiti interesa javnosti i građana koji su žrtve korupcije.\nPozivamo sve političke partije sa područja Gradiške da se uključe u ovaj projekat i da što transparentije predstave svoje kandidate, kako bi javnost imala čistu sliku i kako bi podigli važnost izbora na nivo koji im i pripada.\nOvaj projekat je isključivo projekat redakcije portala ''Micro mreža'' čiji je cilj transparentni i efikasni lokalni izbori.


Muke kosovskih medija: Od egzistencije do nezavisnosti\nFreedom House je ocenio da je stanje sloboda medija na Kosovu delimično slobodno, sa ocenom 51, što je za dve ocene bolje od prošle godine. U poslednjem izveštaju ove organizacije, dodaje se da je sloboda medija na Kosovu najteža u regionu.\nPredsednik ovog udruženja, Arben Ahmeti, navodi da je sloboda medija poprilično teška u zemlji.\nAhmeti: Novinar se danas suočava sa pretnjama, ucenama i napadima.\n“Kao i svuda na svetu tako je i na Kosovu glavni problem medija finansijska zavisnost, što onemogućava njihovu nezavisnost. Stanje slobode medija na Kosovu je prilično loše. Novinar se danas suočava sa pretnjama, ucenama i napadima. Mi kao Udruženje profesionalnih novinara na Kosovu smo veoma zabrinuti ovakvom situacijom“, kaže Ahmeti.\nOsim toga što je problem da jedan medij na Kosovu funkcioniše nezavisno, novinari na Kosovu su često i pod pretnjom.\nAhmeti kaže da je za kratko vreme zabeležen značajan broj slučajeva kada su novinari ili ljudi koji rade u medijima bili pod pretnjama ili ucenama od strane različitih krugova.\n„Za mesec dana imali smo tri slučaja pretnje novinarima, jedan slučaj napada na novinara i dva slučaja kada je policija povredila novinare tokom njihovog intervenisanja. Ovo su zastrašujuće statistike za društvo koja nema više od dva miliona stanovnika, a koje tvrdi da gradi demokratiju“, navodi Ahmeti.\nA jedan od načina putem kojih se kontrolišu kosovski mediji jeste marketing.\nNovinar i publicista Halil Matoshi kaže da je glavni problem medija na Kosovu uticaj politike i pritisak koji se vrši nad njima, što čini slobodu medija veoma problematičnom.\n„Postoji mali broj medija koji su uspeli da sačuvaju svoju uređivačku nezavisnost, i da ostanu van kontrole vlade, zato što su bili pod uticajem politike ali i finansija. Vlada putem reklama i vladinih agencija finansira pro-vladinu štampu. Tako će se ova godina, a posebno prošla, pamtiti po snažnom pritisku na medije na Kosovu“, kaže Matoshi, dodajući da to čini i rad novinara veoma teškim, uzimajući u obzir pretnje od strane političkih krugova.\nPredsednik Udruženja profesionalnih novinara na Kosovu kaže da problem koji se ponavlja na Kosovu jeste pristup zvaničnim dokumentima.\n„Novinari se danas suočavaju sa više problema, od pristupa zvaničnim dokumentima, nedostatku pristupa informacijama, do neiformisanosti“, kaže Ahmeti.\nI pored svih problema, iz ovog udruženja kažu da na Kosovu još uvek postoje mediji i novinari koji pokušavaju da izveštavaju da nepristrasan i nezavisan način.


Koalicija je u januaru 2011. godine podnijela Vladi Crne Gore Prijedlog dopuna Akcionog plana za praćenje sprovođenja preporuka iz mišljenja evropske komisije (indikatora saradnje Vlade Crne Gore i nevladinih organizacija). Na osnovu ovih incijativa, Zajednica opštine Crne Gore je sa Ministarstvom unutrašnjih poslova pripremila Modele 5 opštinskih akata kojima se unapređuje položaj NVO na lokalnom nivou.\nKoalicija NVO je u decembru 2012. godiine dostavila Ministarstvu finansija predlog novog modela finansiranja NVO iz javnih fondova koji podrazumijeva da iz procesa ocjenjivanja kvaliteta predloženih projekata budu isključeni aktivisti NVO i predstavnici javnog sektora a da se ocjena projekata povjeri stručnim licima izabranim na konkursu. Ovim bi se procedure finansiranja projekata NVO približile i usaglasile sa iskustvima zemalja Evroposke unije. Predloženim modelom se daju precizne smjernice za unapređenje procesa praćenja realizacije odobrenih projekata kao i procjene uspješnosti realizovanih projekata.\nKoalicija NVO - Saradnjom do cilja trenutno okuplja 94 nevladine organizacija registrovane u Crnoj Gori. Osnovni ciljevi Koalicije su:\n• Poboljšanje programske i finansijske transparentnosti rada nevladinog sektora\nPripremili smo i Model Odluke o kriterijumima, načinu i postupku raspodjele sredstava NVO i Prijedlog Uredbe o kriterijumima, mjerilima i postupku dodjele državne imovine u vlasništvu CG na korištenje NVO.\nMore in this category: « Kontakt Upravni odbor »


U prodaji se pojavio falsifikat Analgina\nNaslovnica Sjeverni Sandžak Novi Pazar U prodaji se pojavio falsifikat Analgina\nSjeverni Sandžak – Na tržištu se pojavio falsifikovani lek pod nazivom Analginum, koji nema dozvolu za promet i u apotekama se prodaje „na crno“, upozorava kompanija Alkaloid, proizvođač Analgina.\nNa tržištu se u slobodnoj prodaji pojavio falsifikovani lek pod nazivom Analginum, koji nema dozvolu za promet i u apotekama se prodaje „na crno“.\nLek proizvođača Replek Farm je falsifikat imena leka Analgin i nije legalan na tržištu Srbije, jer nema dozvolu za stavljanje leka u promet izdatu od strane Agencije za lijekove i medicinska sredstva, kao ni sertifikat o ispravnosti koji također izdaje Agencija.\nPojava ovog leka unosi pometnju kod pacijenata, budući da svojim nazivom podsjeća na lek Analgin®, 10x500mg, prozvođača Akaloid AD, Skopje, koji je registrovan i već dugi niz godina prisutan na tržištu Republike Srbije.\nKompanija Alkaloid upozorava pacijente da prilikom kupovine leka Analgin®, 10x500mg, Alkaloid AD, provjere da li su dobili pravi lek ili falsifikat pod nazivom Analginum.\nPotrošači lek mogu prepoznati i po tome što se prodaje bez kutije i uputstva za upotrebu. S obzirom da je Analginum nelegalan lek, nepoznatog porekla, njegova upotreba može biti opasna po zdravlje korisnika.\nKompanija Alkaloid je o pojavi nelegalnog leka na našem tržištu obavestila Ministarstvo zdravlja Republike Srbije.


Vučić obišao graditelje autoputa Preljina-Požega - Kineski Radio Internacional\nVučić obišao graditelje autoputa Preljina-Požega\n2020-06-13 16:03:23 | CRI\nPredsednik Srbije Aleksandar Vučić obišao je juče gradilište autoputa Preljina-Požega, koji gradi kineska kompanija CCCC (China Communications Construction Company). Vučiću je tokom obilaska radova društvo pravila ambasadorka Kine u Srbiji Čen Bo.\nNakon što je saslušao izveštaj o napretku radova, Vučić je rekao da je deonica Preljina-Požega najvažniji i najzahtevniji deo autoputa E763. Putovanje lokalnog stanovništva će biti mnogo olakšano njenom izgradnjom, koja će takođe biti od velikog značaja za povezivanje putnim koridorom Srbije sa Crnom Gorom.\nVučić se zahvalio graditeljima dve zemlje, rekavši da se kompanija CCCC drži obećanja, kao i da je redovno unapređivala rad tokom epidemije. Srbija je spremna da sa kineskim kompanijama nastavi da povećava saradnju u oblasti infrastrukture i da podiže nivo te saradnje, rekao je predsednik Srbije.\nČen Bo se zahvalila Srbiji na poverenju i podršci kineskim kompanijama. „Veliko mi je zadovoljstvo što su kineske kompanije uspele da daju doprinos izgradnji infrastrukture i ekonomskom razvoju u Srbiji. CCCC više godina sarađuje sa srpskim partnerima i uspešno je izveo projekte Pupinovog mosta i deonice autoputa E763 Surčin-Obrenovac. Verujem da će kompanija visokokvalitetno i u dogovorenom roku završiti izgradnju deonice Preljina-Požega“, rekla je ambasadorka.


U delovima ljiške opštine nastavlja se sanacija štete nastale poplavama - GEM info\nU delovima ljiške opštine nastavlja se sanacija štete nastale poplavama\n26. jula 2018. 31. jula 2018. Redakcija 0 Comments Ljig, Poplave, vojska\nU delu ljiške opštine zbog poplava i šteta od bujica dva puta je proglašavana vanredna situacija u proteklih mesec dana. Lokalna samouprava je raspoloživa sredstva u budžetu utrošila nakon prve elementarne nepogode, pa je zato sada u pomoć pritekla i vojska.\nU najugroženijim ljiškim selima, umesto lokalne mehanizacije, vojska trenutno sanira posledice koje su za sobom ostavile bujice. U opštini Ljig, nakon dve elementarne nepogode, procenjena šteta je oko 300 miliona dinara.\nU osam mesnih zajednica treba sanirati oko 200 kilometara seoskih puteva. Od Kancelarije za javna ulaganja, u Ljigu očekuju oko 200 miliona dinara za saniranje korita reke Kozeljice i izgradnju mostova.\nPo rečima predsednika opštine Ljig Dragana Lazarevića u osam mesnih zajednica je proglašena vanredna situacija. Predsednik opštine Ljig ranije je izjavio da će kako se očekuje putevi biti prohodni u narednih najduže petnaest dana.\nShare the post "U delovima ljiške opštine nastavlja se sanacija štete nastale poplavama"\n← Lazarevac uskoro usvaja Strategiju razvoja poljoprivrede\nStipendije studentima iz Lajkovca →


Bračni kreveti: šta je tako posebno kod njih Često zaboravljamo činjenicu da su naše spavaće sobe prostorije u kojima provodimo više vremena nego u bilo kojoj drugoj.\nKako odabrati trpezarijske stolove i trpezarijske stolice Odabiru trpezarijskih stolova i stolica uvek bi trebalo obratiti posebnu pažnju. Reč je o nameštaju koji bi trebalo da vam služi godinama.\nTrpezarijski stolovi: Kako napraviti pravi izbor Trpezarijski stolovi i trpezarijske stolice nisu nešto što kupujemo svaki dan. Verovatno je svako od nas živi svedok kako ovaj nameštaj stoji na svom mestu u domu i po više decenija.\nNema doma bez trpezarije Trpezarija je prostorija čiji izgled može mnogo toga da nam kaže i o porodici koja u tom domu živi. Bilo da je modernog ili klasičnog stila, uloga trpezarije je uvek i svuda ista.\nZa dobar san od velike važnosti je udobnost ležaja. S tim u vezi možemo zaključiti da su dušeci, kao podloga za spavanje, mnogo bitniji od izgleda, veličine ili tipa samog kreveta.\nSaveti za uređenje spavaće sobe\nIako većina ljudi ne razmišlja o tome, činjenica je da je naša spavaća soba prvo što ugledamo kada se probudimo i poslednje što ćemo videti pre nego što isključimo svetlo kada pođemo na spavanje.\nKreveti na sprat i njihove prednosti\nSvima je jasno zašto su kreveti na sprat nastali. Ideja je da se što veći broj ljudi smesti na određenom prostoru. Trodimenzionalni pogled na problem smeštaja izrodio je krevete na sprat kao rešenje.\nKada su u pitanju dečiji kreveti, i ostali proizvodi za decu, primetno je da se svake godine usavršavaju, kako sa stanovišta dizajna, tako sa stanovišta sigurnosti.\nKoliko god finansijska situacija bila nelagodna, većina roditelja će učiniti sve što je moguće da svojoj deci obezbede lepo kutak u domu.\nKada ljudi počnu da se pripremaju za život u novom stanu, desi se da zaborave na dimenzije istog. Evo o čemu bi trebalo voditi računa prilikom uređenja malog stana.\nTrpezarijski stolovi predsavljaju kutak u kome će se ponajpre okupiti porodica, ponekad i prijatelji, i gde će svi oni provesti lepe trenutke.